
Saluton! 

Antaŭ iom da tempo mi konatiĝis kun viri- 
no, kiu laboris por Green Peace. Ŝia tasko 
estis kolekti kontribuojn en malriĉa kampara 
Georgio. Ĝenerale Georgio (aparte kampara 
Georgio), estas unu el la plej konservativaj 
ŝtatoj en Usono, kaj mia unua reago estis 
kompato al ŝi: “En tiu parto de la ŝtato 
verŝajne oni eĉ ne volas aŭskulti ion pri 
naturprotektado, ĉu?” Al mia miro, ĉio estis 
tute mala: ĝuste la kamparaj ĉasemuloj 
estas inter la plej bonaj aŭskultantoj kaj kontribuantoj por Green Peace ol 
supozeble pli liberalaj urbanoj kaj antaŭurbanoj! 

Kompreneble, ni, esperantistoj, estas por humana traktado de bestoj, 
kontraŭ kruelaj kaj nenecesaj perbestaj eksperimentoj, dolorigaj buĉprak- 
tikoj ktp. - multaj esperantistoj pro tiu ĉi kialo rezignas manĝi viandon kaj 
manĝi aŭ alimaniere uzi produktojn, faritajn per la uzo de bestoj. Sed per 
tio ĉi mi aludas al tio, ke la temo de bestaj rajtoj, ĉasado, vegetarismo ktp. 
estas tre ampleksa, multe pli ampleksa ol ĝi ŝajnas de la unua rigardo. Tiu 
ĉi numero de Kontakto, dediĉita al bestaj rajtoj, kompreneble, estas nur 
guto en la maro, kaj mi invitas vin legi pli en la interreto, libroj kaj naciaj 
revuoj, kaj formi vian propran opinion pri la afero. 

Malfermas la numeron artikolo de Roĝer Bories - konata al multaj esper- 
antistoj kiel DJ Roĝer. Komence de 2006 li vizitis Beninon - la landon de 
vuduo - kaj volonte dividis siajn impresojn kun ĉiuj legantoj de KontaktoI 

Sekvas ĝin enkonduko en bestajn rajtojn fare de Felix Zesch (p. 5), kaj 
poste - artikolo de Pier Luigi Cinquantini kontraŭ “speciismo” en la traktado 
de bestoj (p. 6-7). Poste ni konatiĝos kun la historio de vegetarismo (p. 7) 
- artikolon pri ĝi preparis Oleg Izjumenko. 

Ĉu vi scias, kio estas tutmonda birdokalkulado - kaj ke ukrainaj (odesaj) 
esperantistoj regule partoprenas en ĝi? Legu pli sur p. 8, en la artikolo de 
Tatjana Auderskaja. 

Granda parto de Saharo estiĝis pro paŝtbestoj, kiuj formanĝis la plant- 
ojn, kiuj protektis ĝin - legu pli pri ekonomiaj sekvoj de bestobredado en la 
artikolo de Felix Zesch (p. 13-14). Grashepataĵo, verŝajne, estas unu el la 
plej kruelaj bestoproduktaĵoj... Legu pli pri ĝi en la artikolo de Marco 
Trevisan Herraz (p. 14). 

S-ro Etsuo Miyoshi estas fama Esperanto-mecenato - kaj ankaŭ granda 
best-ŝatanto. Legu artikolon pri lia agado por pli bona mondo! Atendas vin 
ĉi-numere ankaŭ du malsamaj opinioj (de Diana Sakajeva kaj Joshua 
Langford) kaj beletra rakonto, kiu bone kongruas kun la temo de tiu ĉi 
numero. 

La mezaj kvar paĝoj de tiu ĉi numero estas ĉiujara aldonaĵo - KAKTO. Ĝi 
temas pri la lando de la ĉi-jara IJK - Bosnio-Hercegovino, kaj la temo de IJK 
2006: multkultureco kaj tutmondiĝo. Legu pli pri tiu ĉi bela, antikva kaj fasci- 


na lando, riĉa je historio kaj kulturo! La artikolojn por tiu speciala aldonaĵo 
verkis profesoro Branko Miljko kaj profesoro kaj doktoro Zdenko Leŝiĉ. 

Koran dankon al ĉiuj, kiuj kontribuis al tiu ĉi numero, - kaj bonan 
legadon! 


P.S. Pro manko de kontribuoj, la dua numero de TEJO Tutmonde estos 


prokrastita kaj sendiĝos kun la tria numero de Kontakto. 

Temoj de Kontakto en 2006 

2006:3. Lingvoj. 

2006:4. EGALAJ RAJTOJ/FEMINISMO, en kunlaboro kun 
la kampanjo ĈIUJ MALSAMAJ, ĈIIUJ EGALAJ chttp:// 
alldifferent-allequal.info/> de Konsilio de Eŭropo. 
Limdato: 1-a de julio. 

2006:5. TUTMONDIGO. Limdato: 1-a de aŭgusto. 

2006:6. AMO. Limdato: 1-a de oktobro. 

Ĉiuj viaj artikoloj, ideoj, konsiloj, rimarkoj estas pli ol bon- 
venegaj kaj tre bezonataj! Kontaktu la redakcion laŭ la nova 
adreso: Kontakto, 16800 Phillips Rd. Alpharetta, GA 30004 
Usono; ret-adreso: <kontakto@tejo.org>. Se vi sendis ion 
al la malnova adreso, ne timu, via letero ĉiukaze atingos la 
redakcion, simple kun ioma malfruo. 


Kiel sendi kontribuojn al Kontakto? 

✓ sendu prefere tekston originale verkitan en Esperanto aŭ 
foton/bildon memfaritan 

✓ se vi sendas tradukon, bv. indiki la originajn fontojn, lingvon 
kaj aŭtoron. Ĉe fabelo indiku, ĉu ĝi estas popola (kaj de kiu 
popolo) aŭ verkita de vi 

✓ Kontakto ne estas movada revuo, do ne sendu al ĝi pri- 
movadajn raportojn! 

✓ indiku, ĉu via artikolo jam aperis, aŭ estas proponata al 
alia revuo 

✓ fotoj devas esti bonkvalitaj, ne gravas ĉu nigrablankaj, 
ĉu koloraj. Ne forgesu aldoni la nomon de la artisto aŭ de 
la fotinto! 

✓ dikajn kovertojn prefere sendu registritaj. 

✓ rete bv. sendi vian artikolon kiel kutiman retmesaĝon aŭ 
RTF (bv. uzi x-kodon por supersignaj literoj); bildojn - kiel 
JPEG (150-300 dpi) 

✓ ilustraĵoj kaj adresoj en la interreto, kiuj rilatas al via 
temo, estas tre bonvenaj! Koran antaŭdankon! 


Kontakto : Dumonata socikultura revuo de Tutmonda Esperantista Junulara Organizo (TEJO), eldonata de Universala Esperanto-Asocio (UEA). Fondita en 

Benino: la lando de 



Roĝer BoRĝES, Brazilo 

Antaŭ kelkaj jarcentoj la 
regno Dahomejo estis unu el 
la plej potencaj imperioj en 
okcidenta Afriko, kies 
landlimoj estis multoble pli 
vastaj ol la hodiaŭaj bordoj, 
streĉitaj inter Togolando kaj 
Niĝerio. Hodiaŭ, post la ĵusa 
marksista periodo (Benino 
estis komunisma dum 17 
jaroj), la lando vigle renask- 
iĝas, senhezite brakumante 
demokration. La baldaŭa 
balotado denove donas la 
fajreron de espero al la 
popolo, kaj la estonteco ŝaj- 
nas brila. 

La esperantistoj Roĝer 
BoRĝES (Brazilo) kaj Olga 
Cervera (Hispanio) vizitis 
tiun regionon komence de 
2006 pere de Pasporta Servo, 
la gastiga reto de TEJO. Kun 
la senlaca helpo de Fran^ois 
Hounsounou, reprezentanto 
de la junulara Esperanto- 
movado en Afriko, ili travo- 
jaĝis la tutan landon, de la 
suda marbordo ĝis la 
landlimo kun Burkino. Tio 
estis mirinda, neforgesebla 
aventuro! 


Benino, la naskiĝloko de 
vuduo, havas multegajn intere- 
saĵojn, kiuj kaptis la atenton 
jam de la unuaj eŭropaj alven- 
intoj. Fiŝkaptistaj vilaĝoj kon- 
struitaj sur fostoj en la suda 
parto de la lando estas inter la 
plej popularaj bildoj de Afriko 
kaj ege vizitindas. Norde la 
naturo abundas en grandaj 
naturrezervejoj. Tie loĝas la 
popolo Somba , kies kutimoj 
restas senŝanĝaj dum la lastaj 
500 jaroj. 

Tie ekzistas pli ol 30 triboj, 
kun siaj respektivaj malsimilaj 
lingvoj. Dank’ al la fakto, ke ni 
vojaĝis kun lokanoj, eblis viz- 
iti ankaŭ forajn kamparajn 
vilaĝojn kaj konatiĝi kun 
diversaj etnaj grupoj, ĉefe la 
popolo Fon. Tio estus tro mal- 
facila sen Esperanto, kaj ĝi 
ankoraŭfoje konfirmas la 
utilecon de la neŭtrala lingvo 
kaj ĝian kapablon laŭvorte 
“malfermi la pordojn”. 

Ekde radioj - gis vesper- 
taj flugiloj! 

La vojaĝo komenciĝis en 
Cotonou, la ĉefa urbo de la 
lando, kvankam ĝi ne estas la 
oficiala ĉefurbo (la ĉefurbo 


estas Porto Novo). Kun pli ol 
unu miliono da loĝantoj, 
Cotonou estas freneza urbego, 
kun serioza media poluado, 
sed certe ankaŭ kun siaj 
ĉarmoj. Tie troviĝas la plej 
granda bazaro de la tuta lando 

- Grand Marche du Dantokpa. 
En ĝi troveblas kio ajn, ekde 
surstrataj manĝaĵoj, vestaĵoj, 
radio-aparatoj ĝis vespertaj 
flugiloj aŭ simiaj testikoj. Ni 
aŭdis tie pri iu kurioza aĵo 
nomata “fe fetiche de l ’amour ” 
(la fetiĉo de amo). Prenu ĝin, 
flustru la nomon de la amata 
persono sepfoje, tuŝu la dezi- 
ratan homon kaj li/ŝi estos via! 

Sed eble la plej interesa loko 
estas la apuda vilaĝeto Ganvie, 
kie 30 mil homoj loĝas en bam- 
buaj domoj super la akvo de la 
lago. Ni prenis boateton, kaj la 
gvidanto klarigis, ke en la 18-a 
jarcento la popolo Tofinu venis 
ĉi tien por eviti la bataladon 
inter la reĝoj de la popolo Fon. 
La lago estis la plej sekura loko 
pro la antikva tradicio, kiu 
malpermesis al la batalistoj 
eniri akvon. Hodiaŭ ĉiuj domoj 
staras du metrojn super la akvo 

- eĉ la telefonejo, poŝt-oficejo 
kaj bazlernejo. Homoj vivtenas 



sin preskaŭ ekskluzive per 
fiŝkaptado; la plejmulto de la 
virinoj respondecas pri boata 
transportado kaj komerco. Ili 
fakte aldonas multe da koloro 
al la pejzaĝo per siaj fruktoj, 
spicoj kaj vestaĵoj. 

Ni pluvojaĝis buse mil kilo- 
metrojn norden, ĝis la natur- 
rezervejo Parc National de la 
Pendjari. Gi estas unu el la 
plej bonaj lokoj en okcidenta 
Afriko por vidi bestojn, kaj ni 
estis tre bonŝancaj. Ni vidis 
antilopojn, pavianojn, leonojn, 
hipopotamojn, elefantojn... 
Eĉ krokodilojn ni vidis! Ni 
ankaŭ konatiĝis kun la popolo 
Betamaribe (kutime nomata 
Somba). Ili koncentriĝas 
proksime al la urbeto 
Naititingou, sed loĝas meze de 
siaj agrikulturaj kampoj, 
apartigitaj unuj de la aliaj, 























anstataŭ vivi kune en vilaĝe- 
toj. Tiu tradicio montras ilian 
individuecon kaj helpis kon- 
servi ilian kulturon kontraŭ 
islamaj kaj kristanaj influoj. 
La plej granda parto de la 
Betamaribe -komunumo estas 
fervoraj animismanoj. Iam ili 
estis ĉiam nudaj, sed nun- 
tempe ili uzas vestaĵojn. 
Ĉiukaze, ili daŭre ĉasas pere 
de pafarkoj. Tre interesa estas 
ilia tipa konstruaĵo Tata 
Somba. ĉi konsistas el mal- 
grandaj rondaj kabanoj, kiuj 
aspektas kiel etaj kasteloj. La 
suba etaĝo estas rezervita por 
bestoj; interetaĝe situas kuir- 
ejo. Supre estas teraso, kie tro- 
viĝas dormoĉambroj kaj 
grenejoj. Antaŭ ol reveni al la 
sudo de Benino, ni vizitis 
ankaŭ la akvofalojn Kota por 
freŝa banado meze de la 
naturo. 

Festivalo de... vuduistoj! 

Bedaŭrinde, Frangois infek- 
tiĝis je malario kaj devis 
reveni hejmen por preni la 
medikamentojn. Do, mi kaj 
Olga haltis en la urbo Ouidah 
por la ĉiujara Festivalo de 
Vuduistoj, festata la 10-an de 
januaro. Vuduo, la tradicia 
religio de Benino, sekvas ĝen- 
eralan formon, kiu devenas el 
Afriko. Laŭ tiu ĉi religio, 
ekzistas unu supera dio kun 
multaj aliaj malpli potencaj 
dioj aŭ spiritoj, kiuj apartenas 
kaj al la etna grupo, kaj al la 
spirita mondo de la antaŭuloj 
de la adepto. Kutime oni kon- 
siliĝas kun la pastroj (juju - 


homoj) pro ties kapablo komu- 
nikiĝi kun la spiritoj kaj trovi 
helpon. Tiu komunikado efek- 
tiviĝas per ritoj, kiu kutime 
inkluzivas oferadon aŭ don- 
adon de palma vino, ĝino aŭ 
manĝaĵoj, kiel ovoj, kokinoj aŭ 
kaproj. La graco de la spiritoj 
estas esenca por protekto kaj 
prospero, kaj kelkaj spiritoj 
povas esti alvokataj por mal- 
bonaj, malicaj celoj. 

Dum 300 jaroj la reĝoj de 
Dahomejo vendis kaptitajn 
malamikojn kiel sklavojn al 
eŭropanoj. Tiuj sklavoj estis 
sendataj ĉefe al la tiamaj kolo- 
nioj en Brazilo, Kubo kaj 
Haitio. A1 la “nova mondo” la 
sklavoj portis ankaŭ sian reli- 
gion, kiu disvolviĝis kaj estas 
aktive praktikata ĝis hodiaŭ. 
Originale, la vorto “vodun” 
signifis “kaŝita” aŭ “mistero”. 
La kredo evoluis kaj enkor- 
pigis trajtojn de la rom-kato- 
likismo, precipe pro la fakto, 
ke la sklavoj ne rajtis adori 
siajn proprajn diojn. La afrik- 
amerika versio de vuduo estis 
distordita de la film-industrio 
kaj propagandita kiel la “nigra 
magio”. 

La sklava vojo 

En Ouidah ni piediris kvar 
kilometrojn portante niajn dor- 
sosakojn tra la “Route des 
Esclaves ”, la sama vojo, kie 
marŝis la sklavoj. En la fino, 
ĉe la marbordo, troviĝas la 
“Pordo sen Reveno”, memora 
monumento al tiu malhela pas- 
inteco. Se oni fermas la okul- 
ojn, oni povas aŭdi la sonojn 


de la ondoj, la bruon de la 
katenoj kaj eĉ la kriojn de 
malespero... Ĉi tie ni ĝuis la 
vudu-festivalon, dancante inter 
la homoj kaj la drumoj ĝis la 
nokto, nokto-fin’. 

Post kelkaj tagoj, finfine ni 
atingis Lokossa-n, la hejmon 
de Esperanto en Afriko. La 
Movado forte kreskas, kaj eĉ la 
Afrika Oficejo de UEA estis 
plene translokita tien. La ĉefa 
kialo por lerni la Internacian 
Lingvon estas korespondado. 
Kompreneble, la vizito de 
eksterlandanoj aldonas novan 
instigon al la studado de 
Esperanto. Roĝer prelegis en 
lernejo pri la rilatoj inter 
Benino kaj Brazilo - fakte, pli 
ol unu miliono da beninanoj 
estis senditaj kiel sklavoj al la 
tiama portugala kolonio. En la 
fino de la prelego oni parolis 
pri fŭtbalo (neeviteble...), kaj 
estis donacita pilko kiel simbo- 
lo de amikeco inter BEF 
(Benina Esperanto-Federacio) 
kaj BEJO (Brazila Esperantista 
Junulara Organizo). 

Alia mondo vere eblas! 

Finfine, ni iris al Abomejo, 
la malnova centro de la Granda 
Regno Dahomejo. La ĉefa 
vidindaĵo tie estas la riparata 
reĝa palaco kaj la elstara 
muzeo pri la imperia historio. 
Antaŭ la alveno de la francoj, 
ĉi tiu palaco estis la plej gran- 
da en la tuta okcidenta Afriko. 
Fakte, estis diversaj kon- 
struaĵoj, ĉar ĉiu sekva reĝo, 
ekde 1645, konstruigis sian 
propran palacon. La rezulto 
estas admirinda: en la 19-a jar- 
cento tie loĝis dek mil homoj, 
ne enkalkulante la haremon 
kun la 800 (!) edzinoj de la 
reganto. Bedaŭrinde, kiam la 
lasta reĝo, Behanzin, 
antaŭvidis la evidentan mal- 
venkon, li ekbruligis ĉion... 
Feliĉe, du palacoj konserviĝis, 
kaj tiu ĉi ejo estas deklarita 
kiel Monda Heredaĵo de 
UNESCO. En la muzeo estas 
konservataj multaj objektoj, 
inkluzive tronon de Ghezo, 
muntita sur la (realaj!) kranioj 
de kvar konkeritaj malamikoj. 


Verdire, tio ĉi ne estis facila 
vojaĝo. Kun granda ekonomia 
krizo, minimumaj sanitaraj 
kondiĉoj kaj gravaj politikaj 
problemoj en la pli grandaj 
najbaraj landoj, Benino multe 
klopodas plibonigi sian situa- 
cion. Senarbarigo pro la indus- 
trio de kotono, la ĉefa 
eksportaĵo, daŭre kaŭzas mult- 
egajn problemojn, kun preskaŭ 
plena detruo de la sudaj ĝang- 
aloj. En la nordo, sekeco 
endanĝerigas la vivon de 
sovaĝaj bestoj kaj kaŭzas 
multajn dolorojn al la indiĝe- 
naj popoloj. Ĉar manĝaĵoj ne 
estas sufiĉe variaj, nutrado 
estas nesufiĉa, kaj la infanoj 
suferas plej multe. Estas facile 
perdi la esperon, sed ne ĉio 
estas perdita. 

Kion oni povas fari? La 
unua paŝo estas informiĝi. 
Legante ĵurnalojn, revuojn aŭ 
librojn, oni povas ekscii pri la 
ĝenerala panoramo. Eĉ pli 
bone estas vojaĝi: la vojaĝado 
permesas pli detale konatiĝi 
kun la mikroekonomia situa- 
cio - kaj ankaŭ la freneza 
korupto, je la kosto de la civi- 
tanoj. Ŝarĝita de tiuj scioj, oni 
povas ekzameni la agadon de 
niaj propraj registaroj kaj plen- 
di al politikistoj, estante jam 
pli bone informitaj. La sekva 
paŝo estas reala kontribuo por 
la plibonigo de la afrikaj 
kondiĉoj, ĉu sur la nivelo de 
individuoj aŭ neregistaraj 
organizoj. Eĉ se la statistikoj 
pri la Nigra Kontinento donas 
la impreson, ke la problemoj 
estas nesolveblaj, la realo 
estas, ke alia mondo vere 
eblas. La mirinda laboro de la 
Esperanto-instruistoj 
Hounsounou kaj Latifou 
simple montras al ni ke, paŝon 
post paŝo, iom post iom, ja 
eblas plibonigi la grandan bil- 
don. Espereble, kiam ĉiuj ni 
prenos la respondecon, tiu 
malfacila tasko estos finfine 
plenumita. 

Reviziis James Piton, Brazilo 
Fotoj: Olga Cervera, Hispanio 
(inkluzive la kovrilajn fotojn) 
Gvidado: Frangois Hounsounou, 
Benino 

Enkonduko en bestajn rajtojn 


Felix Zesch, Germanio 

Se ni legas la vortojn “bestaj 
rajtoj”, ni unue pensas pri la vorta 
simileco al “homaj rajtoj”. Kaj 
kiam temas pri homaj rajtoj, ni 
eble pensas pri la deklaro de 
homaj rajtoj de 1948. Esence 
homaj rajtoj estas rajtoj, kiujn 
homoj havu laŭ la ĝenerala 
hodiaŭa opinio. Multaj homoj 
opinias, ke bestaj rajtoj estas 
aldona luksaĵo al homaj rajtoj. 
Tamen, jam la vortoj “homaj raj- 
toj” enhavas diskriminacion laŭ 
la specio “homo”, dum bestaj raj- 
toj inkluzivas ankaŭ homojn, ĉar 
homo ja fakte estas nur simia spe- 
cio - tre sukcesa, tamen, laŭ cer- 
taj vidpunktoj. Ĉar plantoj 
supozeble ne povas konscie suferi 
kaj plantaj rajtoj en etika evoluo 
venas nur post bestaj rajtoj, ni en 
tiu ĉi eldono ne konsideras ilin. 

Malantaŭ ĉiu rajto estas etiko. 
Unue venas la etiko, poste, kon- 
klude el tio, venas la rajto. 
Rajtoj, tamen, ne estas anstataŭo 
por nia etika sistemo, pli vere ili 
estas nur fadeno por orientiĝo 
kaj malhelpilo kontraŭ pura bar- 
bareco. La jura sistemo, kiun ni 
difinas, estas nur minimuma 
etika sistemo, laŭ kiu ni agu. 
Tamen estas multaj agoj, kiuj 
laŭlitere estas tute laŭleĝaj, sed 
tamen laŭ iu etiko ege malbonaj. 
Ekzemple, dolorigo kaj suferigo 
de bestoj nur por ies plezuro 
estas ofte konsiderataj mal- 
bonaj, tamen en multaj landoj ili 


ne estas kontraŭleĝaj. Etiko do 
kutime estas pli ampleksa ol jura 
sistemo. Nura etiko ne helpas 
vere sociskale sen universalaj 
rajtoj, kiuj ĝin realigas. Ankaŭ 
inverse - universalaj rajtoj sen 
etika fono estas malplenaj kaj 
neklarigeblaj. En individua 
nivelo, tamen, ĉiu havas en ioma 
grado la eblecon agi laŭ sia pro- 
pra etiko, kiam ĝi ne tro kon- 
traŭas la regantan juran siste- 
mon. Oni ne devas atendi ĝis 
kiam venas tiutema leĝo. 

La senco malantaŭ homaj raj- 
toj estas ebligi al ĉiu homo 
vivon, kiu supozeble plej bone 
konformiĝas al liaj interesoj, sen 
tro ĝeni la aliajn. Ni povas 
supozi, ke ĉiu homo volas mem 
decidi ĉu vivi aŭ ne; ke homoj 
volas havi almenaŭ la rajton 
libere kuniĝi; ke virinoj volas 
havi similajn rajtojn kiel viroj 
ktp. Kiam temas pri bestaj rajtoj, 
ni povas pensi simile. Ni povas 
supozi, ke bestoj ne ŝatas esti 
uzataj en industriaj bredejoj, 
buĉataj, suferigataj ktp. Ekzistas 
multaj aliroj al bestaj rajtoj. Sed 
ĉefe temas pri la esencaj rajtoj 
pri vivo kaj libereco, kaj ne pri 
iu rajto voĉdoni. 

ĉenerale konstateblas en la 
homara historio evoluo al pli 
bona kaj etika agado. Antaŭ 
kelkaj jarcentoj vortoj kiel “viri- 
naj rajtoj” aŭ “infanaj rajtoj” 
estis priskribo de utopio. Tamen 
la ĝenerale akceptita etiko 
evoluis, kaj hodiaŭ tiuj rajtoj 


(almenaŭ surpapere) en multaj 
landoj estas akceptitaj. Por krei 
sistemon de “bestaj rajtoj” oni 
bezonus similan evoluon de la 
etiko. Kaj aldone kutime oni 
postulas, ke la etiko devas esti 
senkontraŭdira. Sed ĉu ne ekzis- 
tas kontraŭdiroj ankaŭ en homa 
etiko? 

Pli gravas fari ion, ol atendi 
perfektecon 

Imagu: trajno, kiu ne povas 
bremsi, veturas al tunelo. En la 
tunelo laboras kvin laboristoj, 
kiuj neeviteble mortos, se nenio 
okazos. Sola uzebla ilo estas 
trakforko, kiu veturigus la tra- 
jnon en alian tunelon, kie labo- 
ras nur unu laboristo, kiu 
tiukaze mortus. Ĉu vi funkciigus 
la trakforkon? Imagu nun, ke vi 
estas kuracisto. Ĉe vi kuŝas kvin 
malsanuloj, kiuj bezonas diver- 
sajn korporganojn. Se ili ne 
ricevas ilin, ili mortos post horo. 
Envenas sana homo, kiu havas 
ĉiujn bezonatajn organojn por 



supervivigi la malsanulojn. Ĉu 
vi mortigus lin, por disdoni liajn 
organojn al la malsanuloj? 
Esence, la situacioj estas simi- 
laj, tamen kutime ni reagus tute 
malsame en tiuj du situacioj. 

En ĉiu etika sistemo oni povas 
trovi kontraŭdirojn, kiuj sensen- 
cigus la tuton. Se ni en la kampo 
de homaj rajtoj jam havas etika- 
jn kontraŭdirojn, kaj tamen 
volas homajn rajtojn, ni ankaŭ 
povus simile agi pri bestaj rajtoj, 
kaj akcepti eblajn kontraŭdirojn. 
Pli gravas fari ion, ol atendi per- 
fektecon. 

Malantaŭ ĉiu provo de besta 
etiko estas la esenca demando 
“Kiel rilatu la homo al bestoj?” 
Por helpi pensi sendiskriminacie 
oni povus parenteze demandi sin 
“Ĉu mi same rilatus al ĝi, se ĝi 
estus homo? Kial?” La artikoloj 
en tiu ĉi numero celas pliklarigi 
la problemojn de la hodiaŭ 
reganta etika sistemo kaj instigi 
al pensado. 


Kelkaj vortoj pri vegetaranoj kaj veganoj 


Russ 1/1 /illiams, Usono/Pollando 

Fojfoje aperas terminaj deman- 
doj pri la ĝusta uzado de la vortoj 
“vegetarismo” kaj “veganismo”. 
Ekzemple, oni fojfoje renkontas 
“vegetaranismo”, verŝajne pro 
konfuzo kun nacilingva termino 
(ekz., “vegetarianism” en la 
angla). Ĉiuj miaj vortaroj* (krom 
unu malbona poŝvortareto) 
enhavas “vegetarismo” kaj ne 
“vegetaranismo”. Serĉo per 
google.com prezentas pli-malpli 
97 mil uzojn de “vegetarismo” kaj 
nur 1,3 mil de “vegetaranismo”. 

Laŭ la reguloj de Esperanto, 
“vegetarismo” ja ŝajnas pli 
taŭga, ĉar la afikson “-ismo” oni 
aldonas al radiko por signifi dok- 
trinon aŭ sistemon rilate al la 
temo. Ekzemple, “spiritismo”, 
“budhismo”, “marksismo” ktp. 


Problemo estas, ke Esperanto 
havas la vorton “Kristanismo” 
anstataŭ “Kristismo”, kio kon- 
fuzas aferojn**. 

Konfuzas ankaŭ la termino 
“veganismo”, kiu sugestas ke oni 
simile uzu sufikson “an” ankaŭ 
en “vegetaranismo”. Tamen, 
“vegano” estas stranga vorto, ĉar 
ja ne temas pri ano de vego (kiu 
estas sporta trako, aŭ la stelo 
Vego). Verŝajne, ĝi devenas de la 
angla “vegan” kiu estas kaj adjek- 
tivo (por priskribi la dieton) kaj 
substantivo (homo, kiu manĝas 
laŭ tia dieto). 

Multaj esperantistoj ja uzas la 
vorton “vegano”, sed tiu vorto ne 
aperas en PIV - ĝi mencias nur 
“vegetalismo” kaj “vegetaĵismo” 
kiel vortojn kun tiu signifo, ke oni 
manĝas nek viandon nek laktaĵojn 
nek ovojn nek aliajn bestodeven- 


ajn manĝaĵojn. Verŝajne “vegano” 
estas pli rekonata vorto ol “vege- 
talano” kaj “vegetaĵano”, supoze- 
ble ĉar la angla vorto “ vegan ” 
estas sufiĉe konata inter tiel- 
manĝantaj homoj internacie. 

Mi demandis al kelkaj aliling- 
vanoj (dankon al ili!): Marc Bavant 
trovis “vegetarismo” kaj ne “veg- 
etaranismo” en franca-Esperanta 
vortaro, kaj nenion pri veganis- 
mo/vegetaĵismo/vegetalismo. 
Gunnar Fischer same trovis “veg- 
etarismo” kaj ne “vegetaranis- 
mo” en du germanaj E-vortaroj 
(de Krause), sed li raportas, ke 
vegetalismo = vegetarismo, laŭ 
Krause. Verŝajne, la terminaro pri 
“veganismo” malpli stabilas ol tiu 
pri vegetarismo, ĉar vegetarismo 
estis videbla en Esperantio dum 
pli longa tempo. 

luj proponas diferencon inter 
vegetalismo kaj veganismo: laŭ 
tiu propono (menciita de Rogener 


Pavinski kaj Nori en yahoogmup- 
diskutlisto Esperantistaj Veget- 
aranoj, vegetalismo temas nur pri 
dieto, kiu evitas viandon, 
laktaĵon, ovon ktp., kaj veganis- 
mo, plue, evitas ankaŭ aliajn 
bestajn produktojn (ledo ktp.) kaj 
pli zorgas pri bestaj rajtoj, ne nur 
pri dieto por persona sano. 

Konklude, ŝajnas sufiĉe evi- 
dente ke oni uzu “vegetarismo” 
anstataŭ “vegetaranismo”, kaj ne 
klaras pri “veganismo”, “vegetal- 
ismo”, “vegetaĵismo” ktp. 

* Mi kontrolis en PIV (2002 kaj la 
antaŭaj) kaj en ok aliaj anglaj kaj 
polaj Esperantaj vortaroj. Krome, 
PMEG aprobas “vegetarismo” en 
la diskuto pri “ism” - Aŭt. 

** Laŭ PMEG, la “an” en 
Kristanismo superfluas, kaj 
temas pri nacilingva influo. Ni 
lasu pluan diskuton pri la mister- 
aj subtilaĵoj de “an” kaj “ism” al 
aliaj pli lertaj homoj! - Aŭt. 

“La gravaĵo estas ne ilia inteligento, kvarpiedeco 
aŭ parolkapablo, sed ĉu ili povas suferi” 


Pier Luigi Cinquantini, Italio 

La bestoj ne estas tiel stultaj 

kiel oni pensas pri ili kutime 

Moliere, Amfitriono 

Plantoj - por bestoj, 
bestoj por... homo? 

Ekde la komenco de la t.n. 
civilizacio, oni neniam konsid- 
eris la bestojn kiel estaĵojn 
indajn je respekto kaj rajtoj 
(almenaŭ laŭ la okcidenta 
pensmaniero). Jam en la 
Biblio oni parolas pri homo 
kreita laŭ Dia aspekto, por ke 
li regu super la teraj estaĵoj: 
“...kaj Dio diris al ili: Fruktu 
kaj multiĝu, kaj plenigu la 
teron kaj submetu ĝin al vi, kaj 
regu super la fiŝoj de la maro 
kaj super la birdoj de la ĉielo, 
kaj super ĉiuj bestoj kiuj 
moviĝas sur la tero ” [Genezo, 
1,24-28]. 

Jen unu el la originoj de la 
okcidenta penso. La dua deve- 
nas de la greka tradicio - en tiu 
tradicio la plej grava fondinto 
de nia nuna pensmaniero estis 
Aristotelo. Li asertis, ke la 
naturo estas hierarkio, kie raci- 
aj estaĵoj estas faritaj por tiuj 
kun pli grandaj raciaj kapabloj: 
“La plantoj estas faritaj por la 
bestoj kaj la bestoj por la 
homo, la hejmaj - por ke li 
utiligu kaj manĝu ilin, la 
sovaĝaj, se ne ĉiuj, do almenaŭ 
la plej granda parto, por ke li 
manĝu kaj utiligu ilin por aliaj 
necesoj, por vestoj kaj aliaj 
iloj” [Politiko , I, (A), 8.]. 

Dum la jarcentoj, la ĉefa 
ideo pri la rilatoj inter homoj 
kaj bestoj restis, kun kelkaj 
esceptoj (Sankta Francisko el 
Assisi, Leonardo da Vinci, 
Michel de Montaigne, k.a.), 
tiu de Aristotelo, kun kelkaj 
negativaj ekstremaĵoj, kiel tiu 
de Kartezio, kiu detruis la bil- 
don de la bestoj kiel estaĵoj, 
kapablaj senti. 

Gis la 18-a jarcento, tamen, 
neniu filozofo en siaj teorioj 


traktis bestojn kiel estaĵojn 
indajn je ajna konsidero. Tra 
jarcentoj, filozofoj de diversaj 
skoloj ĉiam haltis antaŭ la 
problemo de nehomaj estaĵoj, 
ignorante ilin aŭ donante al ili 
nur kelkajn liniojn, kiel faris 
Kant: “Koncerne la bestojn, 
ni havas nenian rektan devon 
al ili. La bestoj ne havas 


memkonscion kaj do ili estas 
nenio alia ol rimedoj fronte de 
celo; tiu celo estas la homo” 
[Etikaj lecionoj]. 

Lumeto en tenebroj 

Sed en la sama epoko de 
Kant ekestis ankaŭ lumeto en 
la tenebroj. Utilisma filozofo, 
Jeremy Bentham, trafis la 
veran esencon de nia proble- 
mo. En sia verko Introduction 
to the principles of morals and 
legislation (Enkonduko al la 


principoj de la moraloj kaj 
leĝaroj) li diras: “Eble iam 
venos la tago, kiam la cetero 
de la bestaj estaĵoj povos akiri 
tiujn rajtojn, kiuj neniam estis 
neitaj al ili, se ne fare de la 
tiraneco. La francoj jam 
malkovris, ke la haŭtkoloro ne 
estas kialo, pro kiu homa 
estaĵo estu forlasita al la 


kapricoj de torturanto. Iam oni 
povos ekagnoski, ke la nombro 
de la kruroj, la vileco de la 
haŭto aŭ la longo de la kokci- 
go estas kialoj same malsu- 
fiĉaj por forlasi sentipovan 
estaĵon al la sama destino. Kio 
alia devus streki la 
netranspaseblan linion? La 
kapablo rezoni, aŭ eble 
paroli? Sed maturaj ĉevalo aŭ 
hundo senkompare estas 
bestoj pli raciaj kaj pli komu- 
nikivaj ol infano unutaga, aŭ 


unusemajna, aŭ eĉ unumona- 
ta. Sed eĉ konsentite ke ne tiel 
estus, kio gravus? La proble- 
mo estas ne “ĉu ili povas 
rezoni? ”, nek “ĉu ili povas 
paroli?”, sed “ĉu ili povas 
suferi?” 

Speciismo = rasismo 

Post li, eĉ malgraŭ la pub- 
likigo de “La origino de la 
specioj” de Ĉ. Darwin, kiu 
definitive forigis la ideon ke la 
homo estas fremda al la bestoj, 
la situacio ne multe ŝanĝiĝis - 
escepte de kelkaj izolitaj 
voĉoj, kiuj komencis, ĉefe en 
Britio, proponi laŭleĝigi... pli 
homajn kondiĉojn por la 
bestoj. 

Tio daŭris ĝis 1975, kiam 
aperis revolucia verko Animal 
Liberation (Bestliberigo ), fare 
de Peter Singer, profesoro pri 
filozofio kaj direktoro de la 
Centro de Homa Bioetiko en la 
universitato Monaŝ en 
Melburno. Tiu eseo, kiu poste 
fariĝis biblio de la plej 
ekstrema ekologiismo (vege- 
tara, cela al besta liberigo), fin- 
fine malfermis la debaton pri 
tiu problemo, ĝis tiam tiel 
neglektata. Singer komencas la 
argumentadon per la konsideroj 
de Bentham: “La gravaĵo 
estas ne ilia inteligento, 
kvarpiedeco aŭ parolkapablo, 
sed ĉu ili povas suferi ”. 

Do, por streki la disigan lin- 
ion inter ni kaj la aliaj bestoj, 
oni ne povas elekti inteligente- 
con, kapablon paroli aŭ alian 
econ, ĉar tiel ni ne povas certi, 
ke ĉiuj homoj estus maltrans 
tiu linio: beboj, cerbo- 
handikapitoj aŭ cerbodamaĝ- 
itoj certe estas malpli 
inteligentaj ol multaj bestoj... 
Se oni elektus kiel baron la 
aspekton, oni kulpus pri ia 
tipo de rasismo: la speciismo, 
kiu ne estas malpli grava. 
Fakte la rasistoj, kiam ili ne 
plu havas argumentojn por 
pruvi la superecon de sia raso 
super la alia, enkondukas 

ĝuste tiun ĉi argumenton: 
raso. Same la speciisto: kiam 
oni ne plu povas subteni la 
superecon de ĉiu membro de 
sia specio, oni antaŭmetas la 
aspekton. Do: speciismo = 
rasismo. La disiga linio tiel 
povas esti nur la povo suferi. 
Ĉiuj estaĵoj kun tia eco povas 
havi rajtojn, dum aliaj ne - sed 
oni ja konsideru ĉi-lastajn 
rilate al la signifo en la vivo 


de estaĵoj, kapablaj suferi. 

La enmetado de aliaj bestoj 
en “nian” cirklon ne signifas 
ke ni devas doni al ili la sam- 
ajn rajtojn, kiujn ni mem 
havas. Oni devas konduti laŭ la 
principo de egala konsidero de 
la interesoj. Bestoj certe ne 
havas intereson, ekzemple, al 
la rajto voĉdoni, sed jes ja ili 
havas la rajton ne suferi. Do, 
oni devas egale konsideri 


homan kaj bestan suferojn. 
Tio, kompreneble, ne signifas, 
ke morto de besto havas la 
saman valoron kiel morto de 
homo, kiu kapablas plani sian 
estontecon, rilati kun famil- 
ianoj, geamikoj, konscii pri sia 
ekzisto. Sed same oni pretu 
akcepti ke ankaŭ la vivo de 
cerbohandikapito aŭ cerbo- 
damaĝitoj ne estas samvalora 
al la vivo de homo kun sana 


cerbo. Per tio ĉi mi celas ne 
tion, ke oni kondutu al la cer- 
bohandikapitoj same kiel oni 
faris ĝis nun al bestoj, sed oni 
ne daŭre suferigu bestojn... 

tenebro - profunda mallumo 
vilo - densa aro da mallongaj kru- 
daj haroj (felo) 

kokcigo - osto finanta la spinon de 
homoj kaj homsimilaj simioj 


Historio de vegetarismo 

“Kiu semas murdon kaj doloron, ne povas rikolti ĝojon kaj amon” 


Vegetarismo estis kutima por la hinda 
subkontinento ekde eble la dua jarmilo 
antaŭ Kristo - pro spiritaj kialoj, kiel 
ahimso (senperforto) kaj por mal- 
grandigi malbonan karmon. 
Hinduismo instruas, ke ĝi estas perfek- 
ta dieto por spirita evoluo. Same pri 
ĝainismo, la “antaŭulo” de budhismo: 
ĉiuj ĝiaj adeptoj (inter ok kaj dek mil- 
ionoj) estas vegetaranoj. Ankaŭ budhis- 
maj monaĥoj de la mahajana skolo his- 
torie praktikis vegetarismon. 

Multaj antikvaj hindaj tekstoj antaŭeni- 
gas vegetarismon. Sekulara verko 
Tirukural antaŭ pli ol du mil jaroj 
proklamis: “Sentemaj animoj, kiuj forla- 
sis la pasion, ne manĝos karnon lasitan de 
la vivo. Kiel oni povas praktiki veran 
kompaton, se oni manĝas karnon de besto 
por grasigi sian propran karnon?” 

Vegetaranoj en Eŭropo estis nomataj 
“pitagoranoj” pro la filozofo Pitagoro kaj 
liaj adeptoj, kiuj rifuzis manĝi viandon en 
la sesa jarcento antaŭ Kristo. Tiuj homoj 
praktikis vegetaran dieton pro sanaj kaj 
etikaj kialoj. Laŭ la romia poeto Ovido, 
Pitagoro diris: “Dum Homo daŭre restas 
senkompata detruanto de malpli altaj 
vivaj estaĵoj, neniam li konos sanon aŭ 


pacon. Tiel longe, kiel homoj masakros 
bestojn, ili mortigos unu la alian. Ja, tiu, 
kiu semas murdon kaj doloron, ne povas 
rikolti ĝojon kaj amon”. 

En la jaro 1847 la unua Vegetara Socio 
en Ramsgate [ramsgejt], Anglio, konsen- 
tis, ke “vegetarano” - de la latina vorto 
vegetus (“vive”) kaj simila al la angla 
vorto vegetable (“legomo”) - estas per- 
sono, kiu rifuzas konsumi ajnan karnon. 

Adventistoj de la Sepa Tago kaj kredan- 
toj de Rastafarianismo* - religioj fonditaj 
en la 19-a kaj 20-a jarcentoj - ankaŭ ofte 
estas vegetaranoj. Afrikaj hebreaj izraeli- 
doj manĝas nur laŭ la organika vegetara 
dieto, kiu respektive ekskludas laktaĵojn. 

Kredantoj de la Siĥa religio - unudia 
religio fondita en la 16-a jarcento en 
Hindio - estas dividitaj pri la demando, ĉu 
ilia religio malaprobas manĝadon de vian- 
do aŭ ne. 

En la okcidenta mondo populareco de 
vegetarismo stabile kreskis dum la 20-a 
jarcento kiel rezulto de sanaj, etikaj kaj 
(pli antaŭnelonge) ekologiaj zorgoj. En 
2000 en Usono 2,5-3% de la loĝantaro 
diris, ke ili neniam manĝas viandon, kio 
povas signifi ke ili estas vegetaranoj, kaj 
5-6% diris, ke ili ne manĝas viandon. Tio 



montras kreskon kompare al la pasinta 
jardeko kaj grandan kreskon kompare al la 
jaro 1950, kiam vegetarismo estis tre mal- 
ofta. Tamen, popersona viandkonsumo en 
Usono signife kreskis ekde tiam, ĉar la 
prezo de viando malkreskis pro industria 
agrikulturo kaj la averaĝa enspezo kreskis. 

Preparis Oleg Izjumenko, laŭ materialo el 
Vikipedio, la libera enciklopedio - 
www.wikipedia.org 

* Rastafarianismo - ne N.PIV-a vorto, detala 
artikolo pri ĝi troviĝas en E-vikipedio 


Veganismo: pli ol dieto - vivstilo 


Rogener Pavinski, Brazilo 

Veganismo estas ofte kona- 
ta kiel pura aŭ radikala veg- 
etarismo. Rilate al dieto tio 
signifas forigi, krom ajnan 
viandon, ankoraŭ ovojn, lak- 
ton kaj mielon. Veganoj ne 
uzas ledon, lanon kaj evitas 
aĉeti kaj uzi produktojn, kiuj 


enhavas bestajn devenaĵojn 
aŭ por kies produktado kaj 
testado estis uzataj bestoj. 

Veganismo baziĝas sur la 
ideo, ke ĉiuj bestoj - homaj 
kaj nehomaj - rajtas vivi 
sen suferi kruelecon de 
homoj, kaj ke ne ekizistas 
pravigo klasifiki kelkajn spe- 
ciojn kiel malsuperajn. Tion 


la modernaj filozofoj nomas 
“speciismo" (pli detale legu 
pri ĝi sur p. 6 de tiu ĉi 
numero). Veganoj ne estu 
konfuzataj kun simplaj 
bestamantoj - veganoj 
estas homoj, konsciaj pri la 
bestaj rajtoj, kiuj agas 
ĉiutage, savante bestojn 
kontraŭ senkiala krueleco. 

Estas ofta konfuzo kon- 


cerne la vorton “vegano”. 
Oni asertas, ke en 
Esperanto jam ekzistas 
vorto “vegetalismo” por 
priskribi tiujn manĝkutimojn. 
Sed fakte, veganismo estas 
filozofio, vivstilo, kiu ja 
enhavas ankaŭ manĝkutim- 
ojn - sed aldone al tio veg- 
anoj strebas kontraŭstari 
ĉian bestan ekspluatadon. 

La tutmonda birdokalkulado 


Tatjana Auderskaja, Ukrainio 

En januaro miloj da homoj 
en la tuta mondo eliras el siaj 
domoj kaj el urboj, kaj pasi- 
gas almenaŭ unu aŭ du tago- 
jn en la naturo, observante 
birdojn kaj ĝuante reku- 
niĝon kun arbaroj, riveroj, 
marĉoj... Tiuj homoj faras 
utilan laboron, - tamen, ili 
ne estas fakuloj kaj ne 
ricevas pro tio pagon. Ilia 
“pago” estas ĝuo pro la 
kuniĝo kun la naturo kaj 
memestima sento, ĉar ili 
kunlaboras por grava inter- 
nacia programo. Ili parto- 
prenas la Tutmondan 
Birdokalkuladon. 

La aranĝo estas sufiĉe sim- 
pla: oni kalkulas ekviditajn 
birdojn sur la lokoj de ilia vin- 
trumado. Faras tion simplaj 
natur-amantoj, sub la gvido de 
bone ellaborita norma metodo, 
kun profesiula kontrolo. Se fari 
la normigitajn kalkulojn ĉiujare 
sur la sama loko, oni ekscias pri 
la long-daŭraj emoj en dis- 
volviĝo de apartaj birdaroj. 

En la 1990-aj jaroj en la 
Tutmondaj Birdokalkuladoj 
partoprenis pli ol 100 landoj, 
kaj oni kalkulis ĉirkaŭ 30 mil- 
ionojn da birdoj. Generale, la 
historio de la Internaciaj 
Birdokalkuladoj komenciĝis 
en 1967, kiam IWRB 
(International Waterfowl 
Research Bureau - Internacia 
Esplorburoo pri Akvaj Birdoj) 
ekigis ĉiujarajn Birdo- 
kalkuladojn en Eŭropo; nun en 
ili partoprenas 50 landoj, kaj 
oni kalkulas ĉ. 25 milionojn da 
birdoj. 




En 1987 tiaj kalkuladoj 
okazis en Azio, inter 20 landoj 
kaj kun kvin milionoj da 
kalkulitaj birdoj; en 1991 - en 
30 landoj de Afriko, kun kvin 
milionoj da kalkulitaj birdoj, 
kaj en kelkaj landoj de Suda 
Ameriko. Norda Ameriko 
aliĝis al la kalkulado nur en 
2001 . 


helpon de homo por pasigi 
malfacilan tempon. Ja dum 
multaj jaroj venas al tiu 
laguno cignoj, kaj multaj ode- 
sanoj veturas speciale por 
manĝigi ilin kaj samtempe 
pasigi iom da tempo for de la 
urbaj odoraĉoj. Ĉi-foje ni 
vidis nur unu cignan familion: 
du gepatrojn kaj du gefilojn. 
Interalie, la gefiloj estis 
malpur-grizaj kaj mallertaj, 
same kiel la “malbela anas- 
ido” el la fama fabelo. La tago 
estis suna kaj bela, la akvo 
travidebla, la aero purega... 

Ĉiujare ni invitas esperantis- 
tajn gastojn al niaj 
Birdokalkuladoj - sed neniu 
venas, kaj ni do devas dividi 
tiun ĝuon nur inter ni mem. 
Sed ni ne estas avaraj... Eble, 
iuj personoj en aliaj partoj de 
la mondo interesiĝas pri la 
vivo de la naturo? Ni volonte 
kontaktos. A1 nia klubo eblas 
skribi: <verda99@mail.ru>. 

cigno, fuliko, anaso - akvaj bir 
doj (vd. fotojn, de supre); “mal- 
bela anasido” - pro la samno- 
ma rakonto de dana verkisto H. 
K. Andersen, la esprimo “mal- 
bela anasido” fariĝis simbolo 
de iu, kiu estas mokata pro 
malbeleco 

laguno - lageto ĉe maro 
marĉo - akveca, lageca tero 
normo - reguligaĵo, sama por 
ĉiuj 

observi - rigardi kun daŭra 
atento 

rezervejo - loko, kie la naturo 
restas ne tuŝata de homo 
specio - baza unuo de bestoj, 
plantoj ktp., kiuj tre similas 
inter si kaj povas naski idojn 
stabila - malfacile ŝanĝebla aŭ 
neniigebla 


Do, nun la tuta mondo estas 
kovrita de la aro da bir- 
dokalkulantoj. Sed kial oni 
bezonas tiujn kalkulojn? 
Respondoj estas multaj: 

1. Ili estas la bazo por pri- 
juĝi la grandecon de apartaj 
birdaroj. 

2. Ili sciigas la informojn pri 
multaj malgrandaj populacioj, 
kiuj ne ĉiam estas atingeblaj 
aŭ eĉ konataj al sciencistoj. 

3. Ili montras la lokojn, kiuj 
povus esti rezervejoj de akvaj 
birdoj. 

4. Ili donas multajn kaj 
mult-flankajn informojn pri 
birdoprotektado en diversaj 
partoj de la mondo. 

Surbaze de la ricevitaj infor- 
moj, la internacia organizo 
Wetlands International 

(Marĉoj Internacie) - interalie, 
kun la sidejo en Roterdamo! - 
preparas tutmondajn raportojn. 
Dank’ al la Birdokalkuladoj 
oni starigis duonon el la 1171 
Marĉejoj de Internacia Valoro. 
Oni uzas iliajn rezultojn ankaŭ 
en la preparado de la Ruĝa 
Libro de Internacia Unio por 
Naturprotekto kaj por la listoj 
de Gravaj Birdejoj de la inter- 
nacia organizo Birdlife 
International - Birda Vivo 
Internacie. Surbaze de la 


kalkuloj oni 
planas spe- 
cialajn akti- 
vaĵojn de la 
E ŭ r o p a 
Komisiono 
kaj Eŭropa 
Unio por 
protekto de maloftaj birdoj. 

Post Birdokalkulo oni pri- 
juĝas la kvanton de birdoj en 
ĉiu aparta birdaro. Tiuj kalku- 
loj jam okazis por 2250 popu- 
lacioj de 840 specioj. Jen kion 
ili montris: 

- Malgrandiĝantaj popula- 
cioj de akvaj birdoj en la tuta 
mondo konsistigas 40% de la 
tuto; 

- Stabilaj - 35%; 

- Kreskantaj - 21%; 

- Formortantaj - 4%. 

Ne tre esperige, ĉu? 

Nia odesa junulara klubo 
“Verdaĵo” jam delonge 
okupiĝas pri ekologia aktiva- 
do. Ni organizis kelkajn 
ekskursojn “Dnestro” kaj jam 
ses-foje partoprenis en la jan- 
uara Birdokalkulado. La 
aranĝo estas vera plezuro por 
nia klubo: ni veturas 
eksterurben kaj en granda sal- 
akva laguno kalkulas blankajn 
cignojn kaj nigrajn fulikojn, 
kiuj kune vintrumas tie. La ĉi- 
jara vintro estis tro varma: ne 
malpli ol 10 gradoj C, kio ne 
estas normala por nia regiono 
- tial al la laguno ne venis 
multaj cignoj, kiel antaŭe. 
Nenie sur la apudaj riveroj 
estis glacio, la manĝaĵoj mul- 
tis, kaj la birdoj ne devis serĉi 

Bosnio: praa modelo por tutmondiĝo 



Verŝajne, vi jam scias, ke la lando de la 
ĉi-jara IJK - Bosnio-Hercegovino - 
havas multajn fierindaĵojn: riĉegan his- 
torion, varian naturon, belajn vidin- 
daĵojn, bonkorajn homojn... Sed ĉu vi 
sciis, ke tiu ĉi negranda lando - iom pli 
ol 51 mil kvadratajn kilometrojn gran- 
da kaj kun ĉ. 4 milionoj da loĝantoj - 
havas la plej malnovajn landlimojn en 
la tuta Eŭropo?! 

Profesoro Branko Miljko, Bosnio- 
Hercegovino 

Dum sia tuta pli ol miljara historio, 
Bosnio-Hercegovino praktikas, flegas kaj 
evoluigas ĉefajn, origine eŭropajn 
humanajn valorojn, gardante kaj savinte 
ilin por konfirmiĝi ĝenerale en la moder- 
na Eŭropo.Temas ĝuste pri inter- kaj 
multkultureco, egalrajteco de diversaj 
sociaj elementoj kaj pri la fama demokra- 
tio. Nome ĉi tie - en la okcidenta 
Balkanio, la sudorienta Eŭropo - antaŭ la 
jaro 1200 fiksiĝis kaj daŭras ĝis hodiaŭ 
ligiteco de la popol- kaj landnomoj: 
bosnoj kaj Bosnio. La samo validas ankaŭ 
por la politika aspekto: kaj la Bosna regno 
estis (ĝis 1463) kaj pli postaj administraj 
provincoj de fremdaj ŝtatoj restis kiel inte- 
gra Bosnio. Nur relative antaŭnelonge, 
okupinte la landon fine de 1878, la 
Aŭstro-Hungara Imperio ekoficialigis ties 
titolduobligon - Bosnio-Hercegovino, 
aldoninte la nomon de ĝia suda provinco. 
Nur du-tri eŭropaj popoloj pravas fieri pri 
tia kontinueco kaj kuneco de siaj nomo 
kaj teritorio. 

Bosnio-Hercegovino situas sur la tereno, 
kie renkontiĝas kaj miksiĝas la sud-, mez- 
kaj orient-eŭropaj influoj - naturaj kaj kul- 
tur-historiaj. La antikvaj slavoj dum 
proksimume 200 jaroj almigradis Bosnion 
kun sia origina kulturo kaj miksiĝis kun la 
civiliziĝintaj eksromiaj civitanoj kun ties 


abunda diverseco de etnaj, kulturaj, moraj, 
kultaj kaj aliaj sociaj karakterizaĵoj. Guste 
ili transire de la sepa al la oka jarcentoj 
post Kristo fiksis la dominadon de sia 
lingvo (estonte la bosna, en la 19-a jar- 
cento ankaŭ la normigita kroata kaj serba) 
kaj organizis iaspecan ŝtaton. Tiam la 
aŭtoritato kunkonsistis el la eklezio kaj 
ŝtato: la unua regis la animojn kaj la alia - 
korpojn de la homoj. Por savi sian feliĉan, 
liberan socian variecon, la bosnoj longe 
rezistis oficialan kristanigon kaj subiĝon 
al unu el la imperioj: la Sankta Romia aŭ 
la Bizanca. Tiu problemo eĉ pli graviĝis en 
la 11-a jarcento, kiam la kristanismo 
skisme dividiĝis je la okcidenta - katolika 
kaj la orienta - ortodoksa. Tial establiĝis 
ankaŭ la Bosna Eklezio - kiel spirita 
flanko de la regno, kiu respekte konsid- 
eradis kaj defendadis la tradician ĉius- 
pecan plurismon: inter malnovaj kultoj 
vivis ankaŭ la ortodoksismo kaj katolik- 
ismo. 

Dum la epoko de kruelaj ekleziaj 
persekutadoj en Eŭropo kaj okcidenta 
Azio Bosnio lumetis kiel konsola fŭture- 


ma espero: ĝi akceptadis tiamajn libere- 
majn intelektulojn, la “malbenindajn”, 
“damnindajn”... “herezulojn”. Bosnaj 
eklezio kaj religio pereis kun sia regno en 
la 15-a jarcento, pro la konkero fare de la 
turka Otomana Imperio. La Otomana 
Imperio alportis en la landon plian spiri- 
tan kaj civilizan ondon: islamon, kun kiu 
poste alvenis judismo de hebreoj rifŭĝin- 
taj el katolika Hispanio. Sekve, ĉi tie 
naskiĝis kaj evoluis netipa socio, resor- 
bante multajn diversajn, eĉ malsamajn 
konsistaĵojn. Tamen, pro siaj longaj inte- 
greco kaj enradikiĝo, ĝi ĉiam sukcesis 
rekreadi sian specifan identecon: la 
plurismon de la homa vivo ĝenerale, kul- 
turo, religio, moroj, politiko, ekonomio 
ktp. Sed ĉio ĉi ne estas simpla komplekso, 
nek sistemo el tolereme funkciantaj difer- 
encaĵoj aŭ ties bonema kunvivado - ĝi 
estas tute mem-origina kvalito de homa 
komuneco: la ĉiuaspekta plurismo de la 
socio kaj de la individuoj. 

Do, Bosnio-Hercegovino estas la neor- 
dinara, delikata spirita kaj socia teksaĵo, 
kiu radikas, ŝajne, en la fora prahistorio 
kaj kiun ne facilas nomi. La scienco devos 
ankoraŭ multon diri tiutilate. Ekzemple, 
antaŭnelonge oni komencis esplori 
hipotezan sistemon el piramidoj en kaj 
ĉirkaŭ la urbo Visoko, proksimume 40 
kilometrojn norde de Sarajevo. Kvankam 
mankas sufiĉa scienca materialo, multaj 
faktoj atestas, ke la popolo ĉi tie konstante 
naskadis kreivajn individuojn, kiuj kon- 
tribuadis al la evoluo de la tuta homaro. 
Sed ĉio ĉi ŝajnas al ni normala kaj ĉiuta- 
ga, kaj ni preskaŭ neniel klopodas konigi 
niajn verkojn kaj karakterizaĵojn al la 


Kial Bosnio-Hercegovino? -^ 

La unua konservita mencio de la nomo “Bosnio” troviĝas en la verko de la 
bizanca imperiestro Konstantino la Sepa en 958. Bosnio estas menciita ankaŭ 
en la Kroniko de la Pastro de Duklja de 1172-1196, kiu indikas ankaŭ pli fruan 
fonton de la jaro 753. La preciza signifo de la nomo “Bosnio” ne estas tute 
klara, estas kelkaj teorioj pri la nomo - la plej populara teorio pri la nomo 
“Bosnio” venas de la nomo de la rivero Bosna, ĉirkaŭ kiu establiĝis la lando. 
La originojn de la vorto “Hercegovino” eblas difini kun pli da precizeco. Dum la 
frua Mezepoko tiu ĉi regiono estis regata de potenca nobelo Stjepan Vukĉiĉ 
Kosaĉa, kiu nomis sin Herzog (herzog [hercog] en la germana signifas grafo) - 
tiel oni komencis nomi la teritoriojn, kiun li regis, “la regno de Herzog”, aŭ 
“Hercegovina”. - laŭ Vikipedio 

mondo. La scienca engaĝiĝo necesas tiom 
pli, ĉar la ĝisnunaj “scioj” pri nia lando 
plejparte konsistas el la impertinentaj 
falsaĵoj, kiuj prisilentas aŭ refutas la ver- 
ajn faktojn kaj fabrikas primitivajn men- 
sogojn kiel “historiajn verojn”. 

Feliĉe, la nov-epoka tutmondiĝo 
malfermis al ni la mondon por prezenti 
nin rekte kaj publike. Multaj niaj filmoj 
estas jam monde konataj: la plej famaj 


estas la Oskar-premiita “Nenies tero” de 
Danis Tanoviĉ kaj “Grbavica” de Jasmila 
Ĵbaniĉ, gajninta ĉi-jare en Berlino tri pre- 
miojn. Mi neniel forgesu la Nobelpremion 
de Ivo Andriĉ por lia beletra verko antaŭ 
45 jaroj; tiaspecan honoron atingis en 
Balkanio ankoraŭ nur unu greka verkisto. 

Tamen, mi ne plu nombru ceterajn kul- 
turaĵojn de Bosnio-Hercegovino, nek ties 
naturajn interesaĵojn - tio restu por viaj 


rektaj observado kaj impresoj. Mi nur 
rimarkigu: la enamiĝintoj al Bosnio(- 
Hercegovino) asertas, ke ĝi estas kultura 
kaj natura kondensiĝo de Eŭropo, kiu, 
malgraŭ ĉiuj penaj tentoj, tra multegaj jar- 
centoj daŭre fŭnkciis kiel rememorigo kaj 
modelo por la malproksima tut-eŭropiĝo 
kaj tutmondiĝo. 


Beletro en la tempo de tutmondiĝo, aŭ: 

Kial “tutmonda vilaĝano” legu bosnan libron? 


Profesoro doktoro Zdenko 
Leŝiĉ 

Nia epoko estas la epoko de 
tutmondiĝo. Tio signifas, ke 
niajn vivojn kaj la vivojn de 
ĉiuj komunumoj en la mondo 
decidige influas ekonomiaj kaj 
kulturaj fortoj, agantaj tut- 
monde. Fakte, oni malsame 
komprenas tiun ĉi procezon. 
Unuflanke, multaj el ni 
opinias tion pozitiva trajto de 
la moderna mondo, en kiu 
alireblo al teknologioj, infor- 
moj, servoj kaj merkato estas 
utila por ĉiuj, ĉar ĝi alportas 
ĝeneralan progreson, 

demokration kaj liberecon. 

Alifianke, multaj el ni kon- 
sideras tion nova formo de 
koloniigo - dominado de la 
okcidentaj nacioj super la 
evoluantaj landoj, kie okci- 
denta vivmaniero forviŝas dis- 
tingajn karakterizaĵojn de la 
kulturo kaj de la socia struk- 
turo de aliaj landoj, kreante la 
“tutmondan vilaĝon”, kiun 
regas kapitalistaj povcentroj 
kaj la tutmonda kapitalo. Iuj el 
ni, trie, opinias tion simple 
usonigado de la mondo - dis- 
vastigado de la usonaj ekono- 
mia, politika kaj kultura influ- 
oj, per la milita superpotenco. 
Kiel ajn estas, ni ofte prave 
parolas, ke la moderna homo 
loĝas en la “tutmonda vilaĝo”. 

Ĉu la “tutmonda vilago” 
estas vere unueca? 

Kiel ajn ni komprenas la 
procezon de tutmondiĝo, ni 
ofte preteratentas la paradok- 


son, kiu estas en la esenco de 
tiu ĉi procezo. Ni kutime 
opinias ĝin procezo de unuiga- 
do kaj normigado, kiu 
marĝenigas specifajn trajtojn 
de lokaj komunumoj, forviŝas 
karakterizaĵojn de iliaj kultur- 
oj kaj sociaj strukturoj, igno- 
ras iliajn identecojn kaj - mal- 
longe - mortigas la diferenc- 
ojn. Sed la intensa komunika- 
do, kiu nature akompanas la 
procezon de tutmondiĝo, efek- 
tive konfirmas kaj eĉ generas 
la diferencojn. Ju pli multe ni 
scias pri la mondo, des pli 
diversa ĝi fariĝas. Tial, 
parolante pri la mondo kiel pri 
la “tutmonda vilaĝo”, ni devas 
konsideri, ke la mondo, 
malgraŭ ĉio, ne estas 
unueca. La homoj neni- 
am havos samajn ideojn 
nek idealojn pri tio, kiel 
organizi siajn socian, 
religian kaj kulturan 
vivojn. 

Dum la lasta jardeko, I 
tiun ĉi fakton devis 
konsideri eĉ la plej 
misfama firmao de la 
“tutmonda vilaĝo”, la 
korporacio McDonalds 
- antaŭnelonge ĝi, en 
siaj aziaj restoracioj, I 
komencis metadi en la 
ĝis nun normigitan 
menuon ankaŭ lokajn spe- 
cialaĵojn. Tiun ĉi paradokson 
eblas formuli jene: la “tut- 
monda vilaĝo”, en kiu ni 
loĝas, estas la mondo de mal- 
samaĵoj, la mondo, en kiu 
homoj kaj loĝlokoj diferencas 
inter si. Alivorte, la tut- 
mondiĝa procezo necesigas 







estimadon 
de la kultur- 
aj mal- 
samaĵoj kaj 
eĉ disvasti- 
gas ilin. Ni 
rememoru, 
ekzemple, 
ke en la 
plejmulto de eŭropaj urboj 
troveblas lokoj, kie eblas 
manĝi italan picon, meksika- 
jn tortiljojn, hindan kareon, 
japanan suŝion kaj kelkloke 
foje ankaŭ niajn ĉevapetojn*. 
Sed, kompreneble, tiel 
diversspeca estas ne nur la 
mondo de la nutraĵoj. 


Kaj kio pri beletro? 

La modema pribeletra teorio 
konvinkas nin, ke la mondo de 
beletro estas “aŭtonoma regno”, 
spaco de tekste konstruita 
realaĵo, en kiu ĉiu “objekto” 
estas nur produkto de la lingva 
signado. Tamen, preninte libron 
en la manojn, ni hezitemas 
kredi, ke ĝia mondo neniom 
koncemas la mondon, en kiu ni 
vivas. Dum ni legas iun bonan 
romanon, nin kutime impresas 
ne nur tio, kiel ĝi estas lingve 
stmkturita, sed ankaŭ kiel ĝi 
prezentas la mondon, kiun ni 
konas - aparte se ĝi eksplikas 
freŝan, novan, mirindan aŭ 

pliprofundigitan imagon pri tiu 
mondo, kiu ekzistas ekster la 
teksto kaj kun kiu ni sopiras 
konatiĝi. Ekzemple, se mi ne 
legus romanojn de J. M. 
Cetzee, A. McCall-Smith kaj 
Ngugi Wa Thiong’o, mi scius 
pri Afriko nenion krom tio, kion 
al ni prezentadas la raportoj de 
CNN. Efektive, ĝuste per legado 
de iliaj romanoj mi fariĝis pli 
konvinkita, ke nia mondo - tiu 
“tutmonda vilaĝo” - estas fakte 
la mondo de malsamaĵoj. 

Sendube, beletro kapablas 
disvastigi konscion pri la hib- 
rideco de la homa raso, pri 
heterogeneco de la moderna 
kulturo, pri polifonio de nia 
propra kulturo kaj ne nur pri 
diferencoj de mult-etneco, 
sed super ĉio ankaŭ pri 
variecoj de la individuaj pen- 
soj, sentoj kaj revoj. Krome, 
beletro rafinas nian sentemon 
pri diferencoj kaj plifortigas 
nian kapablon ilin akcepti, 
estimi kaj respekti. Tiel ĝi 
kontribuas al la kreado de la 
etoso, en kiu la malsamaĵoj 
estas komprenataj kiel riĉaĵo 
de la homaro - same kiel mal- 
samaĵoj en la naturo estas 
konsiderataj kiel riĉaĵo kaj 
belaĵo de la mondo, disponi- 
gata al ni donace. 


Ni substreku similaĵojn, ne 
malsamaĵojn! 

Parolante pri la loko de 
bosni-hercegovina beletro en 
la “tutmonda vilaĝo”, ni 
devas, miaopinie, konfesi du 
aferojn. Unue - nenio povas 
malkovri karakterizaĵojn de 
Bosnio-Hercegovino kaj ĝiaj 
homoj tiel kiel beletro mem 
(kaj belarto entute): tiu, kiu 
deziras konatiĝi kun Bosnio, 
certe prenos bosnan libron. 
Sed, aliflanke, oni povus prave 
demandi sin: “Kial mi legu pri 
la vivo de tiuj homoj, se ili 
neniel koncernas mian 
vivon?” Vere, ĉu la konatiĝo 
kun specifaĵoj de Bosnio- 
Hercegovino kaj ĝiaj loĝantoj 
estas sufiĉe forta argumento 
por decidi legi bosnan libron? 

Lastatempe multaj teoriis- 
toj esprimas konvinkiĝon, ke 
ni tro longe okupiĝis pri prob- 
lemoj de variaĵoj kaj pri kon- 
firmado de la malsamaĵoj, kaj 
ke nun ni devas turniĝi al la 
alia direkto kaj komenci 
emfazi ne malsamaĵojn, sed 
similaĵojn, egalaĵojn, “la 
familian parencecon” (tiel 
dirus Wittgenstein), eĉ eble 
rekonfirmi la nocion “univer- 
saleco” mem. Ŝajnas, ke la 
vortoj “varieco” kaj “univer- 


saleco” estis konsiderataj 
kontraŭaj nocioj. Tamen ili ja, 
probable, estas ne reciproke 
ekskluzivaj, sed, male, - 
dialektike konformaj. 

Kaj se estas ĝuste tiel, 
beletro povas perspektive 
ricevi novan rolon: legante 
pri la vivo de aliuloj, ni 
rimarkas, ke rakontado pri ili 
sciigas al ni iom ankaŭ pri nia 
propra vivo. La aliaj homoj 
estas nek plene samaj, nek 
plene aliaj. Legante, ni 


ekkonas malsimilaĵojn kaj 
samtempe rekonas la 
parencecon. Do, se ne-bosnoj 
demandus: “Kial ni legu la 
bosnan beletron, se ĝi mon- 
tras nur apartaĵojn de la 
bosnoj?”, oni povus respondi 
jene: “Ĉar la beletro, prezen- 
tante apartaĵojn de tiuj 
homoj, samtempe malkovras 
la homan naturon kaj sorton 
ĝenerale, kaj per tio - ankaŭ 
vian propran naturon kaj vian 
sorton”. Do, se ni kiel bosnoj 
estas apartaj, tio ne signifas 
ke ni estas solaj kaj unikaj. 
Ĝuste male: kvankam ni ja 
diferencas de aliaj homoj, tio 
vere signifas, ke ni estas nek 
tute samaj, nek plene aliaj. 

En nia epoko de tut- 
mondiĝo, legado de bosna lit- 
eraturo estas, unuflanke, plia 
maniero rafini nian sentemon 
pri malsamecoj kaj plifortigi 
la kapablon akcepti, estimi kaj 
respekti la malsamaĵojn. 
Aliflanke, tio estas bona 
maniero konvinkiĝi, ke ni ne 
estas unikaj unusolaj estaĵoj, 
sed parto de la tutmonda reto, 
kiu faras la mondon unu sama 
familio. 

Esperantigis Branko Miljko 

* ĉevapeto ( ĉevapi ) - (ne N.PIV-a) 
rostita viandrulaĵeto: populara 
plado en Bosnio kaj ĝenerale en 
Balkanio 

Multkult 

Profesoro Branko Miljko, Bosnio- 
Hercegovino 

Plej koncize diri: multkultureco estas 
pluregismo de la konkretaj teoria kaj 
historia manifestaĵoj homspiritaj, dum 
tutmondiĝo estas la spirita kaj materi- 
ala procezo konsciiĝi pri tiuj diferen- 
caĵoj kaj iliaj interrilatoj; aŭ forme de 
la multkultureco reale konkretiĝas la 
homa esenco forme de la spirito. 

La (post)moderna penso emfazas 
multkulturecon kaj ankaŭ aliajn plurism- 
ajn valorojn kiel esencajn postulaĵojn kaj 
elementojn de la socio en ĉi-epoka 
mondo demokratema. Nun ili estas eblaj 
kaj eĉ devigaj - almenaŭ formale, sed ne 
ĉiam estis ĉi tiel. Dum la fora pasinteco 
la gentoj kaj triboj vivis, agis kaj kreadis 
izolite; pri prosperoj de la spirito ankaŭ 
ĉe tiaj cirkonstancoj atestas klare kaj 
impresas forte iliaj mitoj kaj materialaj 
restaĵoj de la kulturo. Poste, kun la 
evoluo de la trafiko kaj ĝenerala 
ekonomio, pliintensiĝas komunikado sur 
vastaj teritorioj. Tio ebligis establiĝon de 
la space kaj nombre grandaj homaj 
komunumoj - ŝtatoj, kiuj fakte estis 
multkulturaj. En ili unuiĝis ekonomio kaj 
militado kiel materialaj agfortoj kun 
politiko kaj religio kiel spiritaj agfortoj. 
Jam tiam aperis la tumondiĝa tendenco, 
almenaŭ ideologie, principe kaj spirite. 
Gian praktikan realiĝon bremsadis alme- 
naŭ du ĉefaj embarasoj: unue, tiamaj 
multcentraj principoj (regnoj), kvankam 
spirite la samaj, egoisme konfliktadis 
ekskluzivante unu la alian por akiri hege- 
monion tutmondan; due, (ankaŭ tiukaze) 
tiam ne sufiĉe evoluis la produktaj fortoj 
por ĉiuaspekte ligi la mondon per komu- 
nikado. Malgraŭ tiuj favoraj kondiĉoj aŭ 
ĝuste pro tio neniu el tiaj ŝtataj imperioj, 
eĉ ĝis niaj tagoj, sukcesis atingi tutmon- 
decon, eĉ ne proksimuman. 

En la pleja komenco de la 19-a jarcento 
tion efektivigis la kontraŭdira fenomeno: 
kapitalo kiel efika, praktika homspirito 
kaj ankaŭ kiel malaĵo de la spirito. Gi 
ŝajne dividiĝis inter la regnoj kaj, ene, 
ankaŭ inter la posedantoj - sed ĝi fakte 
universaliĝis absolute. Tion oni konfesis 
publike kaj oficiale apenaŭ post la ses- 
dekaj jaroj de la ĵus pasinta jarcento. La 
kapitalo, do, montras kaj pluraspektecon, 
kaj universalecon de la spirito, estante 


bazo por la moderna tutmonda multkul- 
tureco. 

Sekve ja, la spirito estas esenco kaj 
kerno de la kulturo: ne eksteraĵo, ne 
materialaĵo kaj ne videblaĵo, sed ĉiutaga 
internaĵo, forkaŝata de la homo, sed kaŝa- 
ta en li mem. Gi estas tiu alia flanko de la 
mondo, kies klarajn signalojn oni sentas 
ĉiam ateste, la signalojn rekonendajn per 
la peno nomata sentado kaj pensado, kiuj 
estas fuĝejoj de la spirito. 

La spirito ĉiam estis tiu ligo, tiu reso- 
nanco, tiu harmonia pulsado, kiu kontak- 
tigas nin kun la mondo entute, kun la 
kosmo; tiu subtila kaj nerimarkebla 
vibrado en la homo, kiu al li ebligas 
moviĝi tra la tuta neperceptebla kaj 
nekomprenebla kosma spacego, reiri en 
la historion kaj antaŭeniĝi en la estonte- 
con, regi la tempon kaj malfermi pordon 
de ĉiu estada maniero kaj de ĉiu mani- 
festiĝo de la sama resonanco, kiun oni 
nomas spirita homvivo. Krome, estas 
klare, ke la fenomeno de la spirito ligas 
aktualajn homojn kun la estintoj, kiuj 
mirinde, ekzistante izolite, verkadis 
samaĵojn, sammaniere estadis kaj sin 
esprimadis laŭ unueca maniero homa. 


Oni admiras ke al ni povas paroli homoj, 
kiuj ekzistis antaŭ longa tempo, ne nur 
lingve, sed ĉefe, per la spirita esprimado. 
Tiel la aktualuloj malfermiĝas por travivi 
desegnaĵojn de la kavernhomo, same kiel 
skarpojn aŭ ceramikaĵojn de la homoj 
perdiĝintaj en la nepercetebla vastegaĵo 
de Pacifiko aŭ de Andoj; same tiel 
malfermiĝas al ni skulptaĵoj de la 
antikveco, kiel la muziko de Bach, 
Mozart aŭ Beethoven. 

Do, ĉio ĉi pruvas, ke ĉiu homo posedas 
la spiriton kiel akson, ĉirkaŭ kiu li 
turniĝas kaj kiu lin senmezure alten levas 
super la sferon de la senpera ekzistado 
kaj asekuras lian senmortecon. 

Koncerne la bosni-hercegovinan kul- 
turon kiel specifan kaj samtiel univer- 
salan manifestiĝon de la homa spirito, 
koncerne la multkulturecon kaj tut- 
mondiĝon, oni povas ĉie en la lando senti 
kaj rimarki ĝian radiadon, sed ne ĉiu kaj 
ne ĉiam kapablas diveni signifon de la 
travivaĵoj. Akceptu mian opinion, mi 
petas vin afable, ke estos multvalore kaj 
divers-utile kongresi en Sarajevo kaj 
vojaĝeti tra Bosnio-Hercegovino. 

La forma 

Felix Zesch, Germanio 

La nevegetaĵa nutrado damaĝas la 
naturmedion en grandega skalo. La bela 
bildo de bovino, kiuj feliĉe paŝtiĝas kaj 
transformas herbojn - plantojn por homo 
nedigesteblajn - en “valorajn nutraĵojn” 
neniel rilatas al la realeco, almenaŭ en la 
industrilandoj. En tiu ĉi artikolo mi volas 
montri, kiel la homa volo bredi kaj mortigi 
bestojn grandskale influas la naturmedion, 
de kiu ni ĉiuj dependas. 

Malŝparo de produktiloj 

Por satigi unu homon, kiu manĝas nur vege- 
taĵojn, necesas averaĝe ĉ. 0,07 hektaroj da 
agrikultura surfaco por jara manĝado. Por ovo- 
lakto-vegetarano bezonatas 0,2 ha, kaj por 
nevegetarano - 1,5 ha. Ne konsiderante la dis- 
tribuproblemon, oni do povus nutri 21 vege- 
taĵanojn anstataŭ unu nevegetaĵano. En hek- 
taro da kamparo oni povas produkti duontunon 
da planta proteino - aŭ 50 kg da vianda pro- 
teino. Tio estas ne nur grandega malŝparo de 
nutraĵoj, sed ankaŭ de surfaco, akvo, energio 
kaj transportkostoj. 

La malŝparo de energio kaj transportkostoj 
estas logike tuj videbla. Ja ankaŭ la brutoj kaj 
kortobirdoj devas manĝi plantojn por vivi kaj, 
almenaŭ en industria bredado, la bestoj ne 
venas al la nutrado, sed - inverse - la grenoj 
estas transportataj al bestproduktejoj. 
Anstataŭe, oni povus distribui ilin rekte al 
homoj, kaj tio certe malplialtigus la kostojn. 
Nuntempe 36% de la grenoj, rikoltataj tut- 
monde, kaj 70% de la monda rikolto de sojo 
estas donataj al brutoj. 

Malŝparo de akvo 

70% de la tutmonde disponebla trinkebla 
akvo estas uzata en agrokulturo, kies produk- 
toj estas grandskale manĝigataj al vian- 
dobestoj - aldone, ja ankaŭ la bestoj mem 
trinkas akvon. 

Por produkti 1 kg da bovaĵo estas uzataj, laŭ 
plej modera kalkulo, 3700 litroj da akvo, laŭ 
alia - 100 mil litroj, dum por 1 kg da greno - 
ĉ. 120 litroj. Alivorte, la konsumo de unu kg da 
bovaĵo, plej minimume, necesigas proksi- 
mume la saman akvokvanton, kiel 35 bankuvoj 
aŭ 300 tralavoj de necesabo. 

Por kompari la nutran valoron de viando kaj 
plantoj ni uzu iliajn valoron en kilokalorioj. 
Unu kg da viando donas 2800 kilokaloriojn kaj 
174 g da proteinoj, dum unu kg da tritiko 
donas 3300 kilokaloriojn kaj 100 g da pro- 
teinoj. Oni povas do konkludi, ke tritiko donas 
27,5 kilokaloriojn je unu litro da akvo, kiun 
oni uzis por produkti ĝin, dum bovaĵo - 0,75 
kilokaloriojn je unu litro - kaj tio estas nur laŭ 
la plej moderoj kalkuloj. 

La akvoevolua raporto de 2003 de la UN 
prognozas, ke en la jaro 2050 pro akvomanko 
suferos, en la plej malbona kazo, sep mibardoj 
da homoj en 60 landoj, kaj en la plej bona kazo 



- du mibardoj da homoj en 48 landoj. Por kon- 
tentigi la ĉiutagajn bezonojn oni devas havi 20- 
50 litrojn da pura akvo. Granda parto de la 
grenoj por nutri bredbestojn estas produktaj en 
la kamparoj de evolulandoj, kie akvo jam sen 
tio estus nesufiĉa. 

Malpurigo per toksaĵoj 

En agrikultura produktado tre ofte estas 
uzataj pesticidoj kaj aliaj toksaĵoj. Ili pli 
amasiĝas laŭ la nutra ĉeno kaj rezulte la 
toksaĵoj estas plej alte koncentritaj en viando, 
precipe hepato. Tiel, ĝuste por bestproduktado 
sume estas uzate multe pli da pesticidoj, ol por 
nure planta produktado. Se oni ne devus nutri 
bestojn per plantoj, oni povus utiligi tute aliajn 
kaj multe pli naturamikajn produktmetodojn. 
La tuta homaro tiam bezonus multe malpli da 
agroj. 

Kontribuo al la forceja efiko 

Metano el bovinaj stomakoj estas alia ĉefa 
kaŭzo de la forceja efiko. Nome, unu bovino 
eligas duoble pli da metano ol unu aŭto sen 
katalizilo. La 1,3 miliardoj da bredataj bovoj 
(aŭ, pli ĝuste, iliaj konsumantoj) respondecas 
pri 12% de la tutmonda eligo de metano. Kaj 
al tio ankoraŭ aldoniĝas eligoj de aliaj breditaj 
best-specoj, kion oni ja povus eviti. Tio eĉ pli 
gravas konsiderante, ke unu molekulo de 
metano kontribuas 25-oble pli al la forceja 
efiko ol unu molekulo de karbondioksido. 

Detruo de ekologiaj sistemoj 

La vere valoraj kaj uzeblaj plantaj nutraĵoj 
de sojo kaj grenoj en la besta “maŝino” trans- 
formiĝas, interalie, en korpan varmecon, sed 
ĉefe en solidajn, likvajn kaj gasajn eligaĵojn. 
La urinaj bakterioj ŝanĝas urinon en amoni- 
alcon, kiu fariĝas nitrato kaj poste, kun pluvo - 
nitra acido. La “acida pluvo” kaŭzas silentan 
morton de lagoj kaj arbaroj. 

Grandegaj bovaroj per siaj hufoj damaĝas 
herbejojn kaj pereigas tutajn speciojn de plan- 
toj, detruante la ekologian sistemon. Ekzemple, 
granda parto de Saharo estiĝis pro paŝtbestoj, 
kiuj formanĝis la plantojn, kiuj protektis ĝin, 
tiel ke la grundo eroziiĝis. Sole per bovbredado 



ĉiujare 25 mibonoj (!) da tunoj de humogrundo 
estas detruataj, kio malpliigis je triono la agre 
uzeblan tersurfacon en la 20 jarcento. 

Praarbaroj estas forbruligataj ne por ricevi 
lignon, sed por krei paŝtejojn (kaj agrojn - 
Red.). Tio kaŭzas formortadon de multegaj 
bestaj kaj plantaj specioj kaj ŝanĝas la klima- 
ton. Ĉiujare 30 mil hektaroj da praarbaro estas 
forbruligataj por viandoproduktado. Ekde 
1960 pli ol kvarono de la praarbaroj en Centra 
Ameriko estis detruitaj por krei bovpaŝtejojn. 
Similcele estis forbruligitaj 38% de la amazo- 
niaj praarbaroj. 

Laŭ la usona Mediprotekta Agentejo 
(Environmental Protection Agency ), bestpro- 
duktada rubo kaŭzas pli gravajn problemojn, 
ol ĉiuj industriaj rubaĵoj kune. 

Troa fiŝkaptado 

Multaj fiŝspecioj preskaŭ malaperis pro troa 
fiŝkaptado. La “senvaloraj” fiŝoj, kiuj mortas 
en la retoj dum fiŝkaptado, estas reĵetataj 
maren. Por la fiŝoj mem tio, kompreneble, sig- 
nifas morton, por la medio - plian problemon. 
Preskaŭ triono de la fiŝoj, kaptataj nuntempe, 
estas reĵetataj maren jam mortaj aŭ vundegitaj. 
Kiam temas pri salikokoj, eĉ 80% de la kaptaĵo 
estas senvalora. Sed la fiŝkaptado havas anko- 
raŭ multajn abajn kromefikojn, kiel eksterma- 
do de tutaj specioj kaj detruado de la natura 
margrundo. Krome, multaj fiŝoj estas manĝi- 
gataj al brutoj kiel nutrado - jen aldona mal- 
ŝparo de naturrimedoj. 

Fiŝoj nuntempe ne plu estas kaptataj nur en 
la maro. Jam ekzistas grandskala industria 
fiŝbredado, kaj ankaŭ tie, same kiel en bovpro- 
duktado, temas pri malŝparo de naturrimedoj. 
Breditaj fiŝoj manĝas ĉefe marajn fiŝojn kaj 
sekve por unu tuno da bredfiŝo necesas tri tunoj 
da marfiŝoj. Ĉiujare en la mondo estas vendataj 
ĉ. 30 milionoj da fiŝoj. Ankaŭ en tiu amasa pro- 
duktado ekestas malpura akvo, plena je ekskre- 
mentoj kaj kuracilrestaĵoj en grandaj kvantoj. 

Kemiaĵoj por ledo 

Damaĝojn al la medio kaŭzas produktado de 
ne nur viando, ovoj aŭ lakto, sed ankaŭ de lano 
kaj ledo. Kompreneble, ankaŭ produktado de 



numero 212 (2006:2) 


Sestaj rajtoj. 


13 








kotono aŭ artefaritaĵoj por senbestaĵaj vestaĵoj 
ne nepre estas bonaj por la medio. 

Ledo konsistas ĉefe el haŭto de mortigitaj 
bestoj, lciuj en sia vivo jam multe malpurigis la 
naturmedion. Ĉar tiu haŭto normale putrus, oni 
traktas ĝin kemie. Unu kvinonon de ledo kon- 
sistigas taniloj, grasigiloj kaj farbiloj. La 
antaŭe uzata ĉeltoksaĵo PCP estas nuntempe 
malpermesita - sed anstataŭe oni uzas same 
danĝerajn substancojn, kiel tri- kaj tetraklor- 
fenolo aŭ tribromfenolo. 90% de ledo estas 
traktataj per la pezmetalo kromio. Multaj toksaj 
substancoj, parte kancerkaŭzaj, kiel hidrargo, 
kupro, kobalto, arseno, plumbo ktp. troviĝas en 
ledo. Sed eĉ vegetaĵe tanita ledo estas dubinda 
el ekologia vidpunkto, ĉar oni uzas por tio 


monokulturojn de tropikaj kaj subtropikaj 
plantoj. La forbrulado de rubo aŭ rubaĵejoj 
malpurigas la aeron, teron kaj akvon. Pro tio, 
ke oni uzas inter 20 kaj 100 litrojn da akvo por 
unu kilogramo da haŭto, la leda industrio 
apartenas al la industrioj kun la plej alta 
akvokonsumado. 

Bestaj rajtoj utilas 

La ekologiaj sekvoj de bestproduktado kaj 
utiligado estas gigantaj. Ili multe kontribuas al 
la problemoj de sano, monda malsato kaj 
ekologia stabileco de la planedo. Oni povus 
imagi kondiĉojn, en kiuj estus multe malpli da 
malpurigo pro ties produktado. Sed tiuj teo- 
riaĵoj ne gravas por la medio. Por ĝi gravas la 


hodiaŭaj kondiĉoj kaj sekvoj de bestutiligo. 
Evidente, la medio suferus multe malpli, se la 
homo ne utiligus bestojn por nutrado. Kaj 
sekve de tio, ankaŭ la homo malpli suferus. 

En homara historio oni ofte donis rajtojn al 
grupoj ne nur ĉar tio estis etike bone, sed 
ankaŭ ĉar tio utilis. Ĝis kioma grado la ekolo- 
giaj problemoj de la planedo ankoraŭ devas 
pliakriĝi, por ke la homo ekkomprenu, ke la 
samo validas anlcaŭ por bestaj rajtoj? 

forcejo - kovrita ejo por kreskigi plantojn 
monokulturo - sola plantspecio, kreskigita sur 
certa teritorio 

Verkita speciale por Kontakto. Piena artikolo kun 
indiko de la fontoj troviĝas ĉe http://www.feHx- 
zesch. de/bin/kontakto-ekologiaj-sekvoj. pdf 


Grashepataĵo 





LEAGUE-ANIMAL-RIGHTS.ORG 


Marco Trevisan Herraz, 
Italio/Hispan io 

La grashepataĵon oni faras el 
hepato de anaso aŭ ansero, 
kiu estas perforte supernutr- 
ata dum kelkaj semajnoj per 
miksaĵo de maizo kaj oleo. 
Tio ĉi tute ne estas sekreto, 
sed... ĉu vi iam konis la 
detalojn de tiu ĉi procezo? 

En la komenco oni elektas 
nur la virbirdojn; oni ne uzas 
inojn, ĉar ili estas pli malfortaj, 
kaj tial ili ne atingus la finon de 
la procezo. Per la inoj oni pro- 
dulctas nur viandon, kaj tial ili 
estas mortigataj kiam ili atin- 
gas la taŭgan pezon. 

Ne multaj homoj surpriziĝus 
vidante la anasojn en mal- 
grandaj kaĝoj. Temas pri tipa 
bildo, kiun preskaŭ ĉiuj iam 
vidis en televido aŭ revuoj 
(ekzemple, kiam oni parolas pri 
ovproduktantaj kokinoj). 

Ne malofte oni trovas en tiuj 
kaĝoj bestojn mortintajn aŭ 
vunditajn, plene forgesitajn. En 
la naturo, la plumaro devus esti 
blanka, sed en la kondiĉoj, 
kiujn ili suferas, ĝi griziĝas. 

Por enigi plurajn kilogramojn 
rekte en la stomakon de la 


anaso oni uzas specialan maŝi- 
non. Oni bezonas nur kelkajn 
sekundojn por fari tion. La 
tubon oni enigas rekte en la 
buŝon de la birdo. Ĉiufoje oni 
enstomakigas grandegan lcvan- 
ton, ekvivalentan por homo al 
kvin kilogramoj da manĝaĵo. 

Kelkaj anasoj estas vundataj 
dum la manĝigado. La morto- 
probableco en grashepat-pro- 
duktejoj estas ĝis dudekoble pli 
alta ol en aliaj anasejoj. Multaj 
mortas pro la vundoj en la 
ezofago, kiujn faras la manĝig- 
ilo. Aliaj mortas ĉar ilia stom- 
ako krevas... 

Fojfoje la pinto de ilia beko 
estas intence fortranĉata, kaj la 
besto estas deformita dumvive. 
Tion ĉi oni faras por eviti, ke la 


anasoj piku unu la alian, ĉar la 
kondiĉoj estas tiaj, ke kelkaj 
fariĝas pli perfortemaj. En tiu 
ĉi korpoparto la nervoj multas, 
kaj tiel la anasoj kun tranĉita 
beko sentas doloron dum la tuta 
vivo. Aliaj mortas pro vomsu- 
fokiĝo antaŭ la fino de la pro- 
cezo. 

En la fino de la perfort- 
manĝiga ciklo, malfacilas eĉ 
piedirado, kaj la flugiloj nece- 
sas. La hepato fariĝas dekoble 
pli granda ol normale kaj puŝas 
la aliajn organojn. Tiel, ankaŭ 
la spirado malkomfortas kaj 
komplikiĝas. 

La hepato ne plu funkcias, 
kaj tio ĉi signifas, ke ĝi ne fori- 
gas la toksaĵojn el la sango. La 
sango fariĝas malpura, kaj la 
toksoj damaĝas aliajn organ- 
ojn, kiel ekzemple la cerbon. 
Tiuj ĉi malsanoj nomiĝas lipida 
hepatozo kaj hepata ence- 
falopatio. Inter aliaj simptomoj 
estas senĉesa kapdoloro, febro, 
deprimo kaj epilepsiaj atakoj. 
Anaso sentas doloron ankaŭ 
dum siaj lastaj vivmomentoj. 

Almenaŭ 24 milionoj da ana- 
soj kaj unu miliono da anseroj 
mortas ĉiujare pro la produkta- 
do de grashepataĵo. La homoj, 
kiuj produktas ĝin, diras, ke la 
migrantaj birdoj en la naturo ja 
havas supermanĝo-periodojn, 


- Fakte 

Perforta manĝigado estas malpermesata en 
Argentino, Aŭstrio (6 el 9 provincoj), Ĉeĥio, Danio, 
Finnlando. Germanio. Irlando. Israelo (ekde 2005), 
Italio, Luksemburgo. Norvegio, Pollando (ekde 
1999 - ĝi estis la kvina plej granda produktanto de 
grashepataĵo), Svedio. Svisio. Nederlando. Britio, 
Usono: Kalifornio (efektiviĝos en 2012) kaj Ĉika- 
go, llinojso - laŭ Vikipedio. 


por havi energion dum la 
migrado, kaj en la grashepat- 
produktejoj oni nur plilongigas 
iomete tiun ĉi naturan peri- 
odon. Tiu ĉi argumento estas 
tute sensenca, ĉar: 

1) Neniu birdo manĝas ĝis- 
morte, eĉ en antaŭmigroperi- 
odoj. 

2) La birdoj, kiujn oni uzas 
por grashepataĵa produktado 
apartenas al variaĵoj, kiuj neni- 
am migras, kaj ili tre multe 
suferas pro tiu ĉi ekstrema 
nutrado. 

Se oni ŝatas grashepataĵon, 
sed ne volas dolorigi la birdojn, 
oni ja povas aĉeti “vegetaran 
grashepataĵon”. Foje oni nomas 
ĝin faux-gras (falsa graso en la 
franca, kreante vortludon kun 
foie-gras , la franca vorto por 
grashepataĵo). Gi konsistas el 
fungoj, toŭfuo kaj aliaj nebestaj 
manĝaĵoj, kaj ĝia produktado 
estas kruelaj al neniu vivulo. 

Elektu la vivon! 

ezofago - tubo, kondukanta la 
nutraĵon de la gorĝo en la stomakon 

Pliaj informoj pri granshepataĵo tro- 
viĝas ĉe <http://www. 
nofoiegras.org> (anglalingva 
paĝaro) kaj en Vikipedio. 

VIKIPEDIO 

Bestaj rajtoj. 



















Al la socio kun malmultaj bestoj-suferantoj 


KOMPLEZE DE E.M. 



Etsuo Miyoshi, Japanio 


En mia domo loĝas kvar forĵeti- 
taj hundoj kaj kvin katoj. La hun- 
doj estas libere tenataj en la 
malantaŭ-doma ĉirkaŭ-murita ejo. 
Kiam mi trovis la katon Blanka, ĝi 
estis katido, malseka pro pluvo 
kaj ploranta en la najbara herba 
densejo. La trikolora kato Sonĝo 
venis sen la malantaŭa dekstra 
kruro: mia filino venis hejmen 
plorante, kun la kompatinda kato 
en la manoj; best-kuracisto devis 
fari operacion por savi ĝin. 

Foje mi aŭdis, ke virino el la 
urbo Takamacu prizorgas 21 
forĵetitajn hundojn kaj katojn kun 
katidoj, kaj ke ŝi tre suferas. 
Profunde pripensinte, mi pagis la 
kostojn de kontraŭ-idaj operacioj, 
solvante la problemon. 

En Japanio oni ĉiujare portas 
ĉirkaŭ 400 mil hundojn kaj ĉirkaŭ 
300 mil katojn al mortigejoj. Ili tie 
pasigas tri-kvar mizerajn tagojn 
kaj poste estas gasumataj. Plie, 
ankaŭ milionoj da foiĵetitaj hejm- 
bestoj perdas siajn vivojn pro mal- 
sato, neĝo, pluvoj kaj ventoj. 

Se eblus uzi $600 milionojn 
jare, kiujn oni elspezas por morti- 
gi tiajn bestojn, por la nask-male- 


bligo, oni certe povus ege mal- 
multigi malfeliĉajn bestojn. 
Alilflanke, la Brita Federacio por 
Malebligo de Perbestaj 
Eksperimentoj (50 mil anoj) 
sukcesis fari filmeton en japana 
esplorejo, kaj konsciigis pri la 
problemo la esploristojn, kiuj tute 
ne interesiĝis pri la sanstato de la 
eksperimentaj bestoj. Celante 
ŝanĝi la administradon de besto- 
protektado, la asocianoj protestis 
al la brita ambasadoro en Japanio 
kaj al la japana registaro. (En 
Eŭropa Unio, dank’ al grandaj 
protestoj kaj kolektado de sub- 
skriboj, ekde la jaro 2000 
perbestaj eksperimentoj en la kos- 
metikaĵa industrio estas malper- 
mesataj.) 

En filmoj oni povas vidi, ke 
multaj hejm-bestoj eĉ dumdorme 
restas en metalaj kaĝoj, pro forta 
streso ili ebgas okulajn kaj nazajn 
likvaĵojn, kaj perdas vid- 
kapablon. Eksperimentaj bestoj 
pasigas vintron sur frosta metalo; 
la ungoj de katoj kaj aliaj bestoj, 
kaptitaj en la kaĝo, malrektiĝas, 
kaj pro la malespero ili eĉ aspek- 
tas mense malsanaj. Kiam mi pen- 
sas, ke oni eĉ ne faris memor-tab- 
ulon por la mibonoj da eksperi- 
mentataj bestoj, mi ploras. 

En Japanio ekzistas neniuj reg- 
uloj kaj normoj rilate perbestajn 
eksperimentojn, do en la kosmeti- 
kaĵa kaj kuracila industrioj, en 
universitatoj ktp. multfoje 
ripetiĝas la samaj eksperimentoj, 
kaj ĉiujare ĉirkaŭ dek mibonoj da 


musoj, hundoj, katoj ktp. estas 
forĵetataj post la uzado. Mi, kiu 
konas nur homan perforton, kom- 
patas la sufere mortantajn bestojn, 
kaj perdis kor-trankvilon pro tag- 
noktaj kolero kaj malĝojo... 

Japana verkisto s-ro 
Kusayanagi Daizo, dungita kiel 
instruisto en politik-ekonomia 
kromlernejo de Matsushita, diris, 
ke en 80% de la bestomortigoj la 
kialo estas, ke “la besto ne plu 
teneblas”. Li kun malĝojo skribis 



pri tia facilanima portado de 
hejm-bestoj al mortigejoj: “ankaŭ 
eduke necesas revizii nian takson 
pri la valoro de la vivo”. Same la 
sanktulo Gandhi diris: “Perbestaj 
eksperimentoj estas ĉi-monde la 
plej peka krimo”. 

Mi volas ellabori leĝojn por 
altigi la moralon de bestaj tenan- 
toj, minimume eviti ripetajn 
perbestajn eksperimentojn kaj 


deziras epok-faran turno-punkton 
en besta administrado. Mi volas 
ankaŭ, ke oni bezonu permesilon 
por vendi kaj bredi bestojn, kiel 
indas en evoluintaj landoj. 


S-ro Etsuo Miyoshi estas loĝan- 
to de Ŝirotori-ĉou, Kagawa-ken, 
prezidanto de la korporacio 
Swany. “Miaj vivceloj estas Unu 
Dio - t.e. interligi la religian 
mondon; Unu Mondo - subteni 
la Mond-Federisman Movadon; 
Unu Internacia Lingvo - kunla- 
bori kun la movado por la inter- 
nacia lingvo Esperanto; kaj krei 
socion sen bestaj eksperimen- 
toj, en kiu eblas kunvivi kun 
bestoj”. Unue aperis en la gaze- 
to Cirko, faciligita kaj iom mal- 
longigita. 

ambasadoro - tiu, kiu reprezen- 
tas unu ŝtaton en la alia 

eksperimento - elprovo 
epoko - jararo 

kaĝo - portebla besta loĝejo el 
metalaj fadenoj 

konscii - havi klaran scion pri siaj 
agoj kaj travivaĵoj 

kosmetiko - arto ornami vizaĝon; 

kosmetikaĵo - belec-kremoj, 

lipruĝoj, dentopastoj kaj tiel plu 

krimo - malmorala faro, misfaro, 

malobeo al leĝo 

mizera - malfeliĉega 

moralo - reguloj en socio, laŭ kiuj 

oni povas juĝi pri bono kaj malbono 

operacio - kuracista ago, per manoj 

kaj iloj, por ŝanĝi staton de organo 

aŭ fortranĉi malsanan, nekurace- 

blan parton de korpo 

peki - agi kontraŭ religia aŭ morala 

leĝo 

protesti - agi kontraŭ io, kion oni 
opinias nevera aŭ nejusta 
revizii - esplori, kontroli, rekonsid- 
eri 

streso - grandega malkomforteco 
ungo - malmola supro de fingroj 


Sed tiun paŝon devas fari vi! 


Diana Sakajeva, Rusio 

Ĉiu epoko havis siajn elstarajn vegetaran- 
ojn. Ni ĉiuj konas ilin: Pitagoro, Leonardo 
da Vinci, Leo Tolstoj, George Harrison, 
Mary Shelley... la listo estas tro longa. Por 
iuj vegetarismo estis baza kondiĉo de sana 
vivmaniero, eterna korpa kaj anima juneco, 
por aliaj - la sola vojo al spirita evoluo kaj 
pureco de la animo. Sed kio allogas nin, 
infanojn de la 21-a jarcento, al la senmurda 
vivmaniero? Kio inspiras nin rifuzi morton 
per viando? Povas esti tio, ke nuntempe veg- 
etarismo estas la sola maniero resti honesta 
al si mem. Ĉar... 

Ni, kiuj bone scias kiel statas la aferoj en la 


moderna mondo kaj legas raportojn el la 
“Tutmonda vilaĝo”, ne plu povas fermi la oku- 
lojn kaj nur ĝui nian propran febĉon. En la 
mondo, kie ĉiujare pro malsato mortas ses mil- 
ionoj da infanoj, manĝi viandon signifas lasi 
ilin morti. Kaj ĝenerale pro nesufiĉa manĝado 
suferas ĉirkaŭ 852 milionoj da homoj. Tio 
okazas ĉar la homaro fuŝe eluzadas la plejpar- 
ton de ĉiuj disponeblaj nutraĵoj. 80% de lego- 
maro kaj grenaro, produktataj sur nia planedo, 
estas uzataj por nutri brutojn. Por ricevi unu 
kilogramon da viando oni bezonas 16 kilo- 
gramojn da grenoj. La faktoj diras, ke proble- 
mo de malsato estas artefarita. Oni produktas 
sufiĉe por satigi ĉiujn. Ni ne fuŝu la aferon! Se 
tiuj legomoj kaj grenoj irus rekte sur niajn 


tablojn sen perdiĝi ie mezvoje, la ŝancon por 
saviĝi havus ĉiuj. 

Ni, kiuj aprezas egalrajtecon de ĉiuj homoj 
sendepende de la haŭtkoloro aŭ sekso, ankaŭ 
volas ke ĉiuj vivaj estaĵoj estu samgrade bone 
traktataj kaj respektataj. Ja neniu naskiĝas por 
esti ies sklavo, por vivi kaj morti en mizero. 
Valorigo de nur unu specio estas formo de 
faŝismo, kaj faŝismon oni lcutime ne aprobas. 
Gasaj kameroj (uzataj por mortigi bestojn kaj 
ne damaĝi ilian belan felon), kruelaj medicinaj 
eksperimentoj kaj testado de diversaj ĥemiaĵoj 
- tiuj estas metodoj el Buchenwald kaj 
Auschwitz. Kial do ne ekrigardi pli vaste kaj 
pli profunde, ne forĵeti antaŭjuĝojn kaj ne 
ekvidi, ke ekspluatado de bestoj devas resti en 
la pasinteco kiel honta memoraĵo, kiu neniam 
plu devas ripetiĝi. 

Ni, lciuj forĵetis antaŭjuĝojn, povas klare 
vidi, ke intensa bestbredado estas katastrofo 
por nia planedo kaj minaco por nia estonteco. 
Nun ĝi estas praktikata preskaŭ ĉie en la 
mondo kaj rezultigas malaperon de tropikaj 
arbaroj kaj iliaj loĝantoj (unikaj specioj de 
bestoj kaj indiĝenaj popoloj), poluon de tero, 
akvo kaj aero. 

Same kiel bestbredado detruas la planedon, 
viandmanĝado malutilas por homa sano. Estas 
evidente ke tiu, kiu manĝas riĉajn je vitaminoj 
kaj antioksidantoj freŝajn fruktojn kaj legom- 
ojn, nuksojn kaj grenojn, multe pli sanas kaj 


energias ol tiu, kies dieto baziĝas sur viando, 
ovoj, laktaĵoj kaj fiŝo. Ja viandon konsistigas 
saturitaj grasoj kaj kolesterolo danĝeraj por la 
sano, kaj ankaŭ hormonoj, antibiotikoj kaj 
vakcinoj, kiuj estas enigitaj por malebligi mal- 
sanojn de brutoj. 

Tamen stereotipo, ke homo ne povas vivi sen 
manĝi viandon, ankoraŭ fortas en nia socio. 
Estas amuza ĉi-tema historio. Iam oni deman- 
dis 70-jaraĝan George Bernard Shaw [ĝorĝ 
bernard ŝo] kiel li fartas. “Tre bone, tre bone. 
Nur kuracistoj ĝenas min, kiuj insistas, ke mi 
mortos pro tio, ke mi ne manĝas viandon”. 


Post 20 jaroj oni denove demandis jam 90- 
jaraĝan Shaw kiel li fartas. “Tre bone, - 
respondis li. - Neniu jam ĝenas min. La 
kuracistoj, kiuj timigis min, ke mi ne povos 
vivi sen viando, jam mortis”. Por Bernard 
Shaw kaj por multaj aliaj, lciuj sukcesis superi 
tiun stereotipon, transiri al vegetara dieto estis 
facile. Kaj tiu eta ŝanĝo de ies manĝkutimoj 
nepre faras bonon al la mondo. 

Paŝo al egalrajteco de riĉuloj kaj povruloj, 
virinoj kaj viroj, bestoj kaj homoj estas tute 
simpla. Sed tiun paŝon devas fari vi. Nun. 


“Vegetarismo kreos pli da senlaboraj agrikultur- 
istoj en riĉaj landoj sen helpi al la malriĉaj” 


Joshua Langford, Usono 

Homoj alprenas vegetaran vivstilon aŭ 
antaŭenigas vegetarismon pro multaj 
motivoj. Inter ili troviĝas sano, personaj 
spiritaj kialoj (pureco de la korpo), etikaj 
kialoj (rilate bestojn), ekologiaj kialoj kaj eĉ 
ekonomiaj kialoj: oni ofte asertas, ke pro- 
duktado de viando estas malŝparo de natur- 
rimedoj. Kompreneble mi respektas kaj 
subtenas la rajton de ĉiu vivi laŭ la 
nutraĵmaniero, kiu plej konvenas al li/ŝi. 
Sed foje ŝajnas al mi ke iuj pli radikalaj veg- 
etaranoj (des pli veganoj) emas konvinki ali- 
ajn per argumentoj kiuj ne plene baziĝas 
sur faktoj aŭ kiuj misreprezentas la realon. 

La problemo estas ne produktado de 
sufiĉe da manĝaĵoj, sed ja distribuado 

La plej frapa misa argumento pri la 
maldezirindeco de viando-produktado kaj kon- 
sumado estas tiu, kiu argumentas surbaze de 
ekonomio. Oni asertas, ke se oni dediĉus 
agrikulturajn rimedojn nur al produktado de 
plantaj manĝaĵoj, malsato en la mondo ne 
ekzistus, ĉar oni povas produkti multe pli da 
plantaj manĝaĵoj ol bestaj manĝaĵoj per la 
sama kvanto de agrikultura tero. Nu, eble se ni 
vivus en utopio tio verus (ĉar mi ne disputas la 
sciencajn kalkulojn de tiu argumento). Tion, 
kion mi ja disputas, estas la aserto, ke tiaj prak- 


tikoj forigus malsaton en la mondo. Por ke tio 
okazu, necesus multe, multe pli ol ŝanĝo de 
manĝkutimoj. Necesus ankaŭ profundaj poli- 
tikaj kaj ekonomiaj reformoj. Ekzemple, en 
Usono nuntempe (kaj ofte en la pasintaj jaroj) 
la kvanto de agrikulturaj produktoj (aparte 
grenoj) daŭre superas la merkatan postulon por 
ili. Pro tio, la usona registaro ofte aĉetas la 
troajn produktojn. Do, eĉ nun la problemo 
estas ne produktado de sufiĉe da manĝaĵoj, sed 
ja distribuado. Se ni simple koncentriĝus je la 
forigo de la kutimo manĝi viandon, ni simple 
kreos pli da senlaboraj agrikulturistoj en riĉaj 
landoj sen helpi al la malriĉaj. 

Alia ofta kritiko fare de vegetaranoj/veganoj 
estas ke uzo de bestoj por manĝaĵo estas 
maletika ĉar ĝi estas kruela. Nu, certe mi kon- 
sentas ke iuj praktikoj, ekzemple produktado 
de grashepataĵo aŭ bovidaĵo, estas kruelaj - kaj 
ankaŭ mi tiujn kondamnas. Sed finfine la 
demando estas - ĉu estas kruele mortigi beston 
por manĝaĵo. La pli radikalaj antaŭenigantoj 
de bestaj rajtoj asertas, ke uzi beston por 
manĝaĵaj celoj estas per si mem malmorale. 
Nu, eble se oni metas homojn kaj bestojn sur la 
saman nivelon oni povas tiel argumenti (t.e. ke 
homoj estas nur speco de besto kaj nenio pli). 
Sed mi trovas tiun sintenon erara. Jes, laŭ 
biologia vidpunkto, homoj estas bestoj. Sed 
homoj ankaŭ tre malsimilas de bestoj laŭ 
intelekta kaj psika vidpunktoj. Kvankam 
bestoj estas ĝenerale konsciaj (almenaŭ altaj 
bestoj), nur homoj estas 
memkonsciaj. Tio, lcorn- 
preneble, ne signifas ke oni 
rajtas suferigi bestojn 
nenecese. Sed tio ankaŭ ne 
signifas, ke eblas meti best- 
ojn kaj homojn sur la saman 
nivelon. 

Tiu ekstrema argumento, 
laŭ kiu ĉiuj bestoj - ekde fiŝoj 
ĝis hundoj - estas ĉiuj sur la 
sama nivelo, kaj plue, ke 
homoj ankaŭ estas sur tiu 
sama nivelo, ignoras la natu- 
ran ordon. Estas evidente al 
ajna senpartia observanto, ke 
en la naturo ekzistas hier- 
arkio. Eĉ la ekstremismaj 


veganoj ne neas ĉi tiun fakton, ĉar ili evidente 
agnoskas, ke bestoj estas pli altaj ol plantoj (ĉar 
ni rajtas manĝi plantojn). Sed la natura hier- 
arkio estas pli ampleksa ol simpla diferenco 
inter bestoj kaj plantoj. Ankaŭ en la besta regno 
estas hierarkio: ĉu vere veganoj kredas, ke, 
ekzemple, delfenoj estas sur la sama nivelo kiel 
musoj aŭ fiŝoj?.. Ĉu oni kondamnu niajn hej- 
majn katojn, kiuj manĝas nur viandon? Estas 
nature al kato manĝi viandon (kaj efektive estas 
tute malnature ke katoj manĝu plantaĵojn - 
katoj estas puraj viandmanĝantoj). Ĉu estas tiel 
terure, se homo - kiu estas pli alta ol ĉiu bestoj 
- manĝas viandon? 

Ni unue koncentriĝu pri la nesuferigaj 
buĉprocezoj - anstataŭ eterne debati 
pri viandmangado, vegetarismo kaj 
veganismo 

Sed, ĉion ĉi dirinte, homoj devas agi respon- 
dece. Kvankam ne estas kruele mortigi bestojn 
por manĝaj celoj, ja estas kruele ilin suferigi - 
kaj mi konsentas, ke multaj modernaj industri- 
aj viandproduktaj metodoj ja ne estas tre 
humanaj. Se oni mortigas beston por manĝaj 
celoj, oni devus ne suferigi ĝin. ĉuste ĉi-rilate 
dividiĝas diversaj homoj kaj organizoj, kiuj 
okupiĝas pri la etika traktado de bestoj. Pli 
ekstremaj tendencoj asertas, ke mortigi aŭ iel 
uzi bestojn por manĝaj celoj estas malmorale, 
dum pli moderaj tendencoj diras, ke se oni 
mortigas beston, oni devas tion fari sen suferi- 
gi ĝin. Laŭ mi, la pli ekstremaj voĉoj polarigas 
la debaton - la nevegetaranoj, kiuj tamen eble 
subtenus pli etikan traktadon de bestoj, estas 
forpuŝataj de la ekstremistoj, kiu insistas pri 
absoluta ĉeso de viandkonsumo, laktokon- 
sumo aŭ ledokonsumo - kaj ankaŭ insistas pri 
la egaleco de homoj kaj bestoj. Pro tiu divido 
neniu progreso eblas. 

Mi ne estas vegetarano. Sed ankaŭ mi kon- 
traŭas nenecesan suferigon de bestoj. Laŭ mi, 
ni ĉiuj, kiuj iel interesiĝas pri etika traktado de 
bestoj, devus unue koncentriĝi pri la nesuferi- 
gaj buĉprocezoj - anstataŭ eterne debati inter ni 
pri viandmanĝado, vegetarismo kaj veganismo. 
Mi mem vivas laŭ la principoj de la amerikaj 
indianoj: kiam oni mortigas kaj manĝas beston, 
oni dankas al la animo de tiu besto. 



-oprnie 

Eŭhen Hucalo 

Ĝi vekiĝis kaj streĉis la orelojn: en la humi- 
da ventoblovo aŭdiĝis seka akreta sono. La 
sono flugis de malsupro, de rivero. La alko lev- 
iĝis, nun ĝia staturo bone videblis en la 
antaŭmateniĝa krepusko. Gi estis granda besto 
kun vasta brusto, kiu apenaŭ leviĝis de la spi- 
rado. Ĝiaj kornoj similis aŭtunan malaltan 
arbuston, kiu jam perdis foliojn. 

La alko sciis, ke tio estas krakado de malno- 
va kverka branĉego, seka, senfolia; ĝi jam 
antaŭlonge devintus fali, sed ĝi ne fabs, kun 
mirinda obstino alkroĉiĝinte al la arba trunko. 
Ĝi sciis tion, sed tutegale tio ĝin ne 
trankviligis, ia maltrankvilo en la sango, 
komence eta, apenaŭ sentebla, poiomete den- 
siĝis, kaj pro tio ĝia felo sur la brusto foje 
ektremis, poste ankoraŭfoje. Ventoblovo alpor- 
tis odoron de la rivera glacio, en kiu vivis la 
sento de glaciiĝinta marĉo, aŭdiĝis susurado 
de velkintaj tigetoj, kiuj galope saltadis sur fal- 
intaj folioj, sed super ĉio ĉi sonis laca, simila 
al suspirado, knarado de branĉego. 

Ĝi estis maljuna viralko, jam alkutimiĝinta 
al la rezervejo, en kiun ĝi trafis el tajgo, allcu- 
timiĝis ĝi ankaŭ al homoj kaj al tio, ke oni ĝin 
kromnutras. Sed tiu eta krakado vekis interne 
ian neklaran timon, kiu memorigis la vivon en 
tajgo, memorigis danĝerojn, kiuj embuskis ĝin 


tie, kaj la alko lasis sian dormolokon, ekmarŝis 
kaj poste ekkuris. Ju pli multe ĝi kuris, des pli 
vastiĝis la timsento, kaj malgraŭ ke ĝi aŭdis 
nenion krom obtuzan sonadon de siaj hufoj 
kontraŭ la tero, ĝi daŭre ne haltis. Arbustoj kaj 
arboj deĵetis al ĝi bluetan prujnon, naztruoj 
ŝprucis en la aeron du maldikajn fluetojn de 
vaporo. La alko preterkuris pinarbaron, poste 
ravinon, kaj lciam ĝi trafis en fantome malfor- 
tan lumon, kiun elradiis trunkoj de betuloj, ĝi 
haltis kaj, levinte la kapon, provis percepti tiun 
bruon, kiu estingiĝis malantaŭ ĝi. 
Trankviliĝinte, ĝi eklekis la grundon, apenaŭ 
kovritan de neĝo, kaj poste direktis sin al sia 
plej ŝatata arbarkampeto. 

Tiu arbarkampeto, plena je iom putraj ŝtipoj, 
ronde staris ĉe tremol-arbareto, iom sur monte- 
to. Fruprintempe ĝi estis la unua, kiu kovriĝis 
per floroj, kaj ĉi tie rapide kreskis tiom alta 
herbaro, ke kuŝante en ĝi la alko povis duone 
sin kaŝi. Nun la arbarkampeto estis malplena, 
kiel ĉio ĉirkaŭe; la alko ekstaris senmove, 
atente fiksrigardante per siaj rondaj okuloj la 
arbarmuron antaŭ si, ĝuste tien, kie ĉiam 
okazas sunleviĝo. Iom post iom la alko 
trankviliĝis. Tiel ĝi staris dum ĉirkaŭe pli kaj 
pli heliĝis, pli klare videbliĝis tremoloj, la aero 
inter ili profŭndiĝis kaj diafaniĝis, kaj la silen- 
to, antaŭe streĉatente blinda, fariĝis trankvila 
kaj komprenata, en ĝi ne plu senteblis la timo, 


kiel antaŭe. La alko esperis ekvidi la sunle- 
viĝon, kaj kiam pro ĝiaj radioj ekbronzis la 
arbopintoj, kiam la branĉetoj kvazaŭ ekbanis 
sin en ĝiaj ridetoj, la alko kvazaŭ malpeziĝis, 
fariĝis pli belstatura, kaj en la okuloj aperis 
orsimila brilo, pro kiu la okuloj tuj ekaspektis 
plenaj je kompreno de la natura vivo kaj ĝiaj 
sekretoj. Starante ankoraŭ iom pli, ĝi ekvidis la 
blanko-rozan diskon, kiu elnaĝis en la dezerton 
de vintra pura ĉielo, kaj svingis per la 
larĝabranĉaj kornoj, kvazaŭ salutante ĝin. 

Tamen, kiam ĝi marŝis al rivero, subite den- 
ove ekaŭdiĝis malgaja knarado de branĉego, 
kaj la alko, kiu sukcesis jam forgesi pri tio, 
denove ekmaltrankviliĝis, denove streĉatentis, 
kaj liaj piedoj ekpretis kuri ien for. Sed ĝi 
venkis sin kaj malsupreniĝis ne rapidante, ĝi 
nur pli ofte kaj pli atente rigardis ĉirkaŭe. 
Same kiel antaŭe, la vento blovis ie el herbejo, 
ĝi estis penetrita de malvarmo kaj de la odoro 
de fojno, kiu estis stakita sur la dekstra bordo. 
La padeto estis apenaŭ piedpremita - oni 
ekuzis ĝin antaŭnelonge, kaj la alko ekflaris 
por ekscii, ĉu ne iris laŭ ĝi lupo, aŭ vulpo, aŭ 
homo. Sed estis sur ĝi nur hieraŭaj spuroj de 
korniko kaj ie apude - kavetoj faritaj de lepo- 
raj piedetoj. Ĝi malsupreniĝis al la bordo. 
Aliflanke, tuj ĉe la horizonto, estis vilaĝo, 
super kiu griz-fumis domfornoj. Sur mal- 
proksiman monteton apenaŭ supreniĝis 
unuĉevala sledo, jen ĝi atingis la pinton - kaj 
tuj fornaĝis aliflanken... 

Kiam la alko surpaŝis la glacion, sub ĝi 
ekbruis io malklara, kaj poste, kiam ĝi plusekvis 
al aperturo en glacio por trinki akvon, ĝi nur foj- 
foje iom kraketis. Randoj de la aperturo dise 
fajreris, kaj la akvo, kovrita de tremantaj pecetoj 
de glacio, simibs al nemoviĝanta blua ŝaŭmo. 
Senteblis kaŝita profŭndeco de la rivero, ĝia flu- 
ado, kiu eĉ sub glacio ne ĉesas. La alko skuis la 
kapon, flarante la aperturon, poste etendis la 
kolon, paŝis iom antaŭen, jen-jen preskaŭ 
tuŝante per la lipoj vitrosimilan bluan ŝaŭmon; 
baj naztruoj ektremis, antaŭsentante malvarman 
akvon, - kaj ĉi-momente la rivero sub ĝi 
ekkrakis. Per ĉiuj kvar piedoj ĝi penis elpuŝi sin, 
sed ĝiaj hufoj jam estis en la akvo, kaj la alko 
time eksentis, ke ĝi ĉiam pb kaj pli profŭndiĝas 
en la glaci-kaĉon. Ne unufoje ĝi konvulsie 
ektremis per la tuta korpo, metante la tutan for- 
ton kaj senesperan reziston en tiujn provojn 
elsalti, sed ĝi profŭndiĝis pli kaj pb, kaj glaci- 
pecoj jam tuŝis ĝian dorson. Por momento ĝi 
trankviliĝis, preparante sin al nova provo elsalti, 
kaj kiam la antaŭaj piedoj ekflugis sur la 
glacion, ŝajnis, ke ĝi jen-jen elsaltos kaj sin 
savos, sed la glacio denove rompiĝis sub la peza 
korpo, kaj la alko denove estis en la akvo ĝis la 
kolo. Ĝi ekmuĝis, petante pri helpo, kaj ĝiaj 
okuloj kovriĝis per sanga tristo, ib kvazaŭ brubs 
per ruĝa malespero. Ankoraŭfoje ĝi provis bber- 
iĝi, sed ĝi sukcesis fari tion nur per unu piedo - 
la aba, frapinte la glacion, fariĝis preskaŭ 
neregebla. La akvo en la aperturo sangkoloriĝis, 
kaj jam ruĝa fluis pluen laŭ fluejo, malaperante 
sub la glacio. 

La alko eksentis, ke tiel ĝi ne sukcesos elŝir- 
iĝi. Similan senton ĝi jam havis - ĝuste tiam, 
aŭtune, kiam en nigra pinarbaro, kiu eĉ ĝemis 
pro la vento, ĝin persekutis luparo. Jen-jen la 
lupoj povis ĝin kapti, ĝi eĉ sentis mortospiron 
kaj kuradis nur pro mekanika maleblo halti. 
Tiam ĝin savis ĉasistoj, kiuj venis el urbo kaj, 
sukcesinte nenion ĉasi, sidiĝis por vesper- 
manĝi. Aŭdinte la persekutkuradon, ili perme- 
sis al la alko preterkuri kaj komencis senzorge 
pafadi la luparon... La rivera fluo aspektis ne 
samterure lciel la luparo, ĝi fluis ne tiom rapi- 
de, ne bruligis la alkon per sia mortospirado, 
sed ĝi estis same senkompata, kaj ju pli vastan 
aperturon ĝi faris, des pli rapide ebbs trafi sub 
la glacion. Komprenante tion, la alko strebis 
ĉion fari atente, sed la piedo doloris, la korpo 
malfortiĝis, kaj poiomete la fortoj lasis ĝin. La 
alko preparis sin al ankoraŭ unu decida elsalto, 
kaj post plia malsukceso ĝi iom trankviliĝis, ja 
ĝi sciis, ke tiu provo ne estas la lasta, ke ĝi 
provos kaj provos senĉese ĝis la spirado ĉesos. 

Du knaboj eliris el la arbaro al la bordo kaj 
haltis. Ili venis por kolekti branĉbgnaĵon, kaj 
iba trankvila ĉevalo restis ĉe la arbarrando, sed 
ib decidis rigardi al la rivero, ĉu jam rompiĝas 
tie la glacio, ĉu baldaŭ ĝi ekmoviĝos. Ambaŭ ili 
estis vastŝultraj, ambaŭ havis larĝajn simpatiajn 
vizaĝojn kaj ili tiel similis unu la alian, kiel 
malgranda boleto similas al sia pli granda 
najbaro. Ib ĉirkaŭrigardis la riveron, kaj iliaj 
vizaĝoj eĉ pli mobĝis pro tiu ĉirkaŭa vasteco, 
pro tiu malproksimeco, kiu daŭris eĉ de malan- 
taŭ la abbordaj montetoj. Ne tuj ili rimarkis la 
aperturon, ĉar ĝi estis ne tiel rimarkebla, se la 
alko denove ne provus elsalti super la glacion. 

- Hundo sin banas, - diris pli juna firato. La 
pli aĝa eble eĉ ne rigardus tiuflanken, sed li tuj 
ekpripensis, kia hundo povis trafi en tiun aper- 
turon por bani sin? 

- Kie? A-a... - li atente fiksrigardis, kaj liaj 
akraj okuloj rimarkis branĉovastajn kornojn. - 
Tio estas alko... 

Ib ankoraŭ ne komprenis, kio okazis tie, kaj 
pro tio ankoraŭ iom da tempo staris sur la sama 
loko kaj cerbumis, kiel la alko povis trafi en la 
akvon. Sed kiam ĝi denove ekmoviĝis, kaj poste 
porlonge restis senmova, la boletoj komprenis, 
kio okazas al ĝi. La pli aĝa frato tuj ĵetis sin al la 
sledo por preni hakilon, kaj la pb juna malrapide 


la glacion; la besto lamante eliris al la bordo, 
ankoraŭfoje rigardis reen al la rivero, kaptante 
per sia rigardo kaj arĝente farbitan herbokam- 
pon, kaj la infanojn, kiuj ankoraŭ kun miro 
rigardis ĝin, ne kredante, ke ili sukcesis helpi 
al tiu grandega besto, kaj tiam ĝi trankvile 
ekpaŝis al la arbaro. La ruĝebruna ĉevalo, 
nenion komprenante, observis ĝian foriron kaj 
movadis la orelojn. 

Kiam eksonis pafo, la alko ankoraŭ iom 
kuris antaŭen, sed poste stumblis, kvazaŭ ĝi 
mispaŝus ŝtipon. La infanoj komence eĉ ne 
atentis tiun pafon, sed kiam la alko falis 
surneĝen, ili komprenis, lciun oni celis. Ili 
ĉirkaŭrigardis, strebante ekvidi la ĉasiston, sed 
ne sukcesis kaj, enspirinte maldolĉan aeron, 
plenforte ekkuris tien, kie kuŝis la allco. 
Ambaŭ ili pensis, ke antaŭ ol ili atingos tiun 
lokon, la alko leviĝos kaj denove nerapidante 
ekpaŝos al la arbaro, ke ne estis la pafo, - sed 
la alko ne ekstaris. Ĝi kuŝis surflanke, dismet- 
inte la krurojn, kaj nun ŝajnis eĉ pli granda. 
Simple ne eblis kredi, ke tiom grandan beston 
oni povas faligi per pafo, same kiel antaŭe ne 
ebbs kredi, ke ĝi povas droni. Sur ĝia felo 
ankoraŭ estis rivera akvo, sur la harojn 
algluiĝis neĝo, kaj la brusto ne moviĝis pro la 
kuro kaj eĉ ne vaporis. La kapo kuŝis tiel, 
kvazaŭ la alko aŭskultus la teron, ĉu proksimas 
la printempo, ĉu ĝi baldaŭ venos, kaj la kornoj 
kreskis tuj ĉe la neĝo, kvazaŭ magia arbusto. 

Ili eĉ ne rimarkis, kiam al ili venis iba onlclo 
Ŝpiĉak. Rondaspekta kun ruĝeta, bone elbaki- 
ta vizaĝo, en ofte uzataj altaj botoj, en kiuj li 
estis preskaŭ ĝiszone, la onklo haltis apud la 
infanoj. Eble ankaŭ li estis mirigita, ke tiu 
grandega besto kuŝas surtere. La onklo tenis 
pafilon en la manoj, sed tiel, kvazaŭ li emus 
sin defendi de iu. Sur liaj lipoj videbbs iu blan- 
kaĵo - eble pro iu neatendita rapida sento. 

- Ha? - reeĥis la onklo. - Nu jen kiel? 

Gojo sur lia vizaĝo konkuris kun aten- 

tostreĉo, kaj ĝi trembrilis jen per helaj, jen per 
nigraj ekflamoj. 

La infanoj diris nenion - ib neniel povis 
rigardi aliloken ol al la alko, kiu ne moviĝis eĉ 
unu fojon, malgraŭ iliaj atendoj. 

- U-uh, - elblovis Ŝpiĉak, ĉirkaŭirante la 
, kaj per botpinto puŝis inter 


ekmoviĝis antaŭen, timante mem aliri al la alko 
pli ffiue ol venos la pb aĝa frato. 

La alko jam tute senfortiĝis kaj indiferente 
rigardis, kiel alproksimiĝas la infanoj. Ĝi pli kaj 
pli profŭndiĝis en la akvon, kaj ĝiaj komoj bal- 
anciĝis super la glacia miksaĵo, kvazaŭ nekutima 
arbusto. Sub tiu arbusto jam iom trankviliĝis la 
ruĝa malespero, sed ĝi estis nun tiom senbma, 
ke ne sufiĉis por ĝi la okuloj, kaj tiu malespero 
ŝpmcis ĉiudirekten. Komence la infanoj ne sciis, 
kiel aliri la alkon kaj mem ne trafali. Sed la pb 
aĝa frato estis prudenta kaj kuraĝa, kaj la hakilo 
en baj manoj ne dormetis. Li komencis haki la 
glacion, farante vojon al la bordo, kaj la pli juna 
dancis ĉirkaŭ b; ne sciante, kiel helpi, b nur 
spiris kaj senpacience batis per manplatoj siajn 
flankojn kaj koksojn. La alko ne timis la hom- 
ojn. Ĝi atentis ties laboron, kaj ĝia korpo fojfoje 
tremis, kvazaŭ ĝi tre frostis aŭ denove volis provi 
elsalti, sed la fortoj ĝin forlasis. Komence ĝi eble 
nenion komprenis pri la laboro, sed kiam la 
kanalo pb proksimiĝis al la bordo, ĝiaj olculoj 
ekbribs per kompreno, kaj nun ĝi ne plu sin 
ĵetadis, sed nur trankvile atendis. 

Enuante sola, el la arbaro venis ilia ruĝe- 
bruna ĉevalo, tirante la sledon, kaj iom-post- 
iom ekpaŝis al la rivero. Ĝi ekstaris je ioma 
distanco kaj, svingante la voston, atente 
rigardis. Poste ĝi iris iom antaŭen. La pli juna 
boleto minacis per la pugno kaj kriis: 

- Ĉu ankaŭ ci volas trafab?! 


Ambaŭ fratoj eĉ ne pensis, ke la printempa 
glacio estas perfida kaj ne atentos, ke ib estas 
savantoj. 

La pli aĝa frato daŭrigis la hakadon, kiam la 
alko eksentis sub si malprofundecon kaj, obs- 
tine svinginte la kapon, elsaltis per la antaŭaj 
piedoj sur la glacion, kaj poste anlcaŭ per la 
malantaŭaj. Li eĉ ŝanceliĝis kaj disigis la 
piedojn - ŝajnis, ke ĝi tuj falos. Ambaŭ boletoj 
rigardis ĝin, ne kredante - jen kiel granda ĝi 
estas, kaj nun kiam ĝi elgrimpis, neniu el ili 
kredis, ke ĝi povis droni. Ili sendefende ridetis 
kaj volis abri al ĝi pli proksimen, sed la infanoj 
ne kuraĝis tion fari. 

La alko deĵetis de si akvon kaj glacipecetojn. 
Ĝi plenbruste suspiris kaj rigardis la infanojn. 
Liaj okuloj ankoraŭ estis ruĝaj pro la 
antaŭnelonga malespero. Poste la alko 
lcaŭre metante la piedojn, kvazaŭ 

Sed la infanoj ankoraŭ ne kredis, ke la alko estas morta, kaj pro tio 
atente rigardis la beston por ne preterlasi la momenton, kiam ĝi 
ekmoviĝos por leviĝi. 

- Gi estas el la rezervejo, - finfine diris la pli juna boleto. 

- La rezervejo estas malproksime de tie ĉi, - respondis la onklo. - 
Alkoj ĉi tien ne venas el la rezervejo. 

- Ĝi estas el la rezervejo, - denove ripetis la pli juna. La onlclo ekko- 
leris. 

- Nu kaj kio? Tio ne estas via afero. 

- Ni savis ĝin de drono, - diris la pli aĝa frato kaj malamike rigardis 
la sunbruligitan vizaĝon. 

- O-o, ĝi tutegale dronus! Ĉu ĝi preskaŭ dronis? Ĉu preskaŭ dronis? 
Diru do, ke ĝi dronis, kaj vi sukcesis ĝin eltiri jam nevivantan. 

- Ni savis ĝin, - denove ripetis la pli aĝa firato, kaj lia vizaĝo fariĝis 
tiom ruĝa, kvazaŭ el ĝi tuj povus ŝpruci la sango. 

- Tuj eksilentu, - pli koleris la onklo, - alie mi vin punos, ankaŭ via 
patro punos vin! Se vi estos pli saĝaj, ankaŭ vi havos iom da viando, mi 
ne estos avara. 

La pli juna frato turnis sin, kaŝante ploron. La pli aĝa prenis lian 
manon kaj, ne dirante eĉ vorton, kondukis lin al la sledo. 

- Ankaŭ kornojn mi al vi fordonos, - lcriis al ili la onlclo. Ili eĉ ne 
rigardis lin, nur pli rapide ekpaŝis. 

- La kornojn mi al vi donos! - denove kriis la onklo. 

Kiam la fratoj frapis sian ruĝebrunan ĉevalon, la onlclon kvazaŭ io 
ŝiris. Komence li malrapide faris la unuan paŝon, la duan kaj poste kuris 
por atingi ilin. 

- La komojn fordonos! - kriis li glutsufokiĝante, kvazaŭ ili ne aŭdis lin. 

Ŝpiĉak delonge atente observis tiun alkon, li rimarkis ĝin samtempe 

kun la infanoj, kaj kaŭrante en kaveto, nur ridetis, kiam ili komencis savi 
ĝin el la aperturo. Li ne kredis, ke la knaboj sukcesos, sed opiniis, ke la 
alko tamen plene senfortiĝos kaj ĉu baldaŭ aŭ ĉu poste, ĝi trafos sub la 
glacion. Sed evidentiĝis, ke la alko estis forta kaj vivema, kaj la infanoj 
estis obstinaj kaj persistaj... Nun necesas pensi pri tio, kiel ĝin kaŝi, kaŝi 
ankaŭ la spurojn de la kontraŭleĝa ĉasado, ja la infanoj ekveturis al la rez- 
ervejo por informi la gardistojn - pri tio li ne dubis. Sed kien ĝin kaŝi? Ja 
ne eblas ĝin tiri reen al la rivero kaj dronigi en la aperturo - tio mal- 
proksimas, do ne eblas. Se li povus tion fari, li eĉ momenton ne hezitus. 
Nun li rigardis al la besto kaj volis esperi, ke ĝi reviviĝos. Same kiel 
antaŭnelonge faris la infanoj, li nun volis, ke la alko levu la kapon, leviĝu 
sur la fortajn krurojn kaj ne rapidante ekkuru al la arbaro, same kiel ĝi 
faris antaŭnelonge, ĝis kiam ĝi renkontiĝis kun la kuglo. 

Sed la alko eĉ ne moviĝis. Per sia grandega korpo ĝi kuŝis sur la tero, 
kvazaŭ aŭskultante, ĉu baldaŭas la printempo kun verdaĵo, kaj ĝiaj kornoj 
elstaris super la neĝo kiel vasta arbusto, kiu eble same atendis la print- 
empon por reekverdi, sed tion ĝi sukcesos fari nek nun, nek estontece. 

Blovis vento, levante blankan polvon, balancante sekan tigaron, sed 
la kornoj eĉ ne moviĝis. 

boleto - speco de fungo 

Tradukis Dmitrij Cibulevskiĵ 

Kontrolis kaj korektis Julij Lupickij kaj Ĵenja Amis 


Kotiztabelo de UEA por 2006 


Lando/valuto 

MG 

MJ(-T) 

MA(-T) 

SA 

Kto 

sz 

Aŭstralio/dolaro 

15 

38 

95 

57 

34 

190 

Aŭstrio/eŭro 

9 

22 

56 

36 

22 

112 

Belgio/eŭro 

9 

22 

56 

36 

22 

112 

Brazilo/eŭro 

4 

11 

28 

17 

10 

56 

Britio/pundo 

6 

15 

38 

24 

14 

76 

Bulgario/eŭro 

4 

11 

28 

17 

10 

56 

Ĉehio/krono 

200 

490 

1220 

770 

460 

2440 

Danio/krono 

65 

165 

415 

265 

160 

830 

Estonio/eŭro 

5 

12 

30 

19 

11 

60 

Finnlando/eŭro 

9 

22 

56 

36 

22 

112 

Francio/eŭro 

9 

22 

56 

36 

22 

112 

Germanio/eŭro 

9 

22 

56 

36 

22 

112 

Greklando/eŭro 

9 

22 

56 

36 

22 

112 

Hispanio/eŭro 

9 

22 

56 

36 

22 

112 

Hungario/forinto 

1500 

3700 

9200 

5800 

3500 

18400 

Irlando/eŭro 

9 

22 

56 

36 

22 

112 

Islando/eŭro 

9 

22 

56 

34 

20 

112 

Israelo/eŭro 

7 

18 

44 

26 

16 

88 

Italio/eŭro 

9 

22 

56 

36 

22 

112 

Japanio/eno 

1200 

3000 

7500 

4500 

2700 

15000 

Kanado/dolaro 

14 

34 

86 

52 

31 

172 

Malto/eŭro 

6 

15 

38 

24 

14 

76 

Nederlando/eŭro 

9 

22 

56 

36 

22 

112 

Norvegio/krono 

75 

185 

460 

275 

165 

920 

Nov-Zelando/dolaro 

17 

44 

109 

65 

39 

218 

Pollando/zloto 

20 

50 

120 

75 

45 

240 

Portugalio/eŭro 

9 

22 

56 

36 

22 

112 

Rusio/eŭro 

4 

11 

28 

17 

10 

56 

Slovakio/krono 

200 

550 

1400 

900 

550 

2800 

Svedio/krono 

80 

210 

520 

330 

200 

1040 

Svislando/franko 

14 

34 

86 

52 

31 

172 

Usono/dolaro 

10 

25 

63 

38 

23 

126 

TARIFO A/eŭro 

6 

15 

38 

23 

14 

76 

TARIFO B/eŭro 

4 

11 

28 

17 

10 

56 


ALIAJ LANDOJ: Luksemburgio laŭ Belgio; San-Marino laŭ Italio; Kipro 
laŭ Malto; Liĥtenŝtejno laŭ Svislando; Latvio, Litovio kaj Slovenio laŭ 
Estonio. 

TARIFO A: Honkongo, Korea Respubliko, Singapuro, Sud-Afriko,Tajvano. 
TARIFO B: Ĉiuj ceteraj landoj ne jam menciitaj. 

MALLONGIGOJ: 

MG - Membro kun Gvidlibro 
MJ - Membro kun Jarlibro 

MJ-T - MJ malpli ol 30-jara (individua membro de TEJO; ricevas ankaŭ la 
revuon Kontakto kaj la bultenon TEJO tutmonde) 

MA - Membro-Abonanto (ricevas la Jarlibron kaj la revuon Esperanto) 
MA-T - MA malpli ol 30-jara (individua membro de TEJO; ricevas ankaŭ 
la revuon Kontakto kaj la bultenon TEJO tutmonde) 

SA - Simpla abono de revuo Esperanto sen membreco 
Kto - Simpla abono de revuo Kontakto 

SZ - Societo Zamenhof (subtena kotizo aldone al membrokotizo) 

PT - Patrono de TEJO: 3-oblo de MJ (ricevas Kontakto kaj TEJO 
Tutmonde) 

DM - Dumviva Membro: 25-oblo de MA (ricevas dumvive la samon kiel 
MA) 

DMJ - Dumiva Membro kun Jarlibro: 25-oble de MJ (ricevas dumvive la 
samon kiel MJ) 

Kiel individuaj membroj de TEJO (MJ-T aŭ MA-T) por 2006 estos reg- 
istritaj tiuj individuaj membroj de UEA, kiuj estos malpli ol 30-jaraj la lan 
de januaro 2006 (t. e. kiuj naskiĝis en 1976 aŭ poste). Ankaŭ Dumvivaj 
Membroj samtempe membras en TEJO, dum ili estas malpli ol 30-jaraj. 
Eblas aboni ankaŭ al TEJO tutmonde sen membreco en TEJO. La abon- 
prezo estas duono de la MJ-kotizo por la koncerna lando. 

Oni povas pagi pere de la perantoj de UEA, aŭ rekte al UEA per ĝiro al 
ĝia banka aŭ poŝta konto, per ĉeko aŭ poŝtmandato, aŭ per kreditkarto. 


JUNA AMIKO - internacia e-revuo de ILEI por lernejanoj kaj 
komencantoj 

- aĝas 30 jarojn kaj aperas 3-foje jare (aprilo, septembro, decembro) 
sur po 52 plurkoloraj paĝoj kun plenkoloraj kovriloj; 

- havas kunlaborantojn el ĉiuj kvin kontinentoj; 

- rabato ĝis 50%! 

Karakterizas ĝin: 

modela stilo kaj facila lingvafo (1500 vortradikoj sen glosoj), enhavo 
tre varia: rakontoj, fabeloj, raportoj, informoj, interesaĵoj, enigmoj, 
kvizoj, versaĵoj, ludoj, kantoj, humuro, lingvaj konsiloj, interkulturo, 
kuriozaĵoj, voĉo de legantoj k.a. kun multaj ilustraĵoj. 

JUNA AMIKO estas fonto de taŭgaj legaĝoj por komencantoj, fidinda 
helpilo por E-kursgvidantoj. 

Vizitu nian TTT-ejon: <www.junaamiko.inf.hu> aŭ en <www.lernu.net>! 


FfiRIĜU KONSCIfi SU6T6NĤNTO D€ T€JO! 
fciriĝu patrono de T€JO 

Pagante trioblon de vialonda AAJ(-T)-kotizo vi 
ne nur subtenas la esperantistan junularon; 
de T6JO vi ankaŭ ricevas: 

- revuon Honthhto 

- bultenon T€JO Tutmonde (oficialo organo de 
TĈJO) 

- akcepton dum la ĉiujara Universala Kongreso 

- oliajn laŭokozajn servojn kaj publikigaĵojn 

Ĵenja Amis, Ukrainio/Usono 

Ĉu vi scias, kie estas la plej 
granda akvario en la mondo? 
Ekde novembro 2005 gi 
estas en Atlanto (Georgio), 
Usono. Ver-ŝajne, post la 
Olimpikaj Ludoj 1996, 
Atlanto fam-ig-is danke al tiu 
ĉi grandega akvario. En la 
pli ol kvar milionoj da litroj 
de sala kaj nesala akvo 
loĝas pli ol 100 mil bestoj 
de 500 specioj el la tuta 
mondo. Por fari la “maron” 
oni uzis tre bone pur-ig-itan 
ordinaran akvon kaj 0,7 mil- 
ionojn da kilogramoj da salo! 
La tuta kosto de la akvario 
superis 200 milionojn da 
usonaj dolaroj. 

Mi vizitis la akvarion kun 
la familio ĉi-vintre, kaj vere, 
neniuj televidaj raportoj 
povas anstataŭi la “vivan” 
viziton! La akvario estas fari- 



INTERRETO 


akvario - akvujo por teni fiŝojn kaj 
aliajn akvajn bestojn; ĉi tie: ejo kun 
pluraj akvujoj kaj akvujegoj 
baleno - la plej granda mara besto; 
blanka baleno - specio de baleno, 
de la nordo, ne tre granda (maldek- 
stre) 

koralo - arb-simila mara vivaĵo, 
kiun formas multaj tre etaj estaĵoj 
krii - el-diregi, el-igi sonojn 
meduzo - tra-videbla mara estaĵo, 
kiu libere trans-lok-iĝas en la akvo 
parko - malferma ejo kun verdaĵoj, 
ludejoj kaj tiel plu 
plonĝi - plen-korpe eniri akvon 
rajo - speco de fiŝo (vd. bildon 
supre) 

specio - baza unuo de bestoj, plan- 
toj ktp., kiuj tre similas inter si kaj 
povas naski idojn 
ŝarko - la plej granda fiŝo 


responde. La ejo, kie loĝas 
la balenoj, estis granda - 
sed ĉu sufiĉe granda por tiaj 
grandegaj bestoj?.. Tion mi 
demandis al laboristino de la 
akvario. Laŭ ŝi, la ejo estas 
sufiĉe granda kaj sekvas la 
rekomendojn de la plej bonaj 
mar-sciencistoj. Malantaŭ tiu 
ĉi ejo troviĝas alia, kiun 
homoj ne povas vidi. Tie la 
bestoj povas kaŝiĝi, kiam ili 
volas esti solaj. 

Kvankam mi tute kontraŭas 
tenadon de tiaj bestoj en 
mallibero, bon-ŝance, ĉi-foje 
oni ne kaptis balenojn por la 
georgia akvario. Oni aĉetis 
ilin de aliaj, malpli bonaj 
lokoj. Ekzemple, Nico kaj 


Gasper venis al Atlanto de 
lud-parko en Meksik-urbo. 
Pro tute nesufiĉa grando de 
la ejo, malpura akvo, mal- 
bonaj manĝaĵoj kaj ĉiamaj 
kriegoj de la “ludantoj", la 
bestoj ekhavis seroizajn mal- 
sanojn... 

Post la “malvarmaj akvoj”, 
ni iris al pli varma loko - al la 
Oceana Vojaĝanto. Tiel 
nomiĝas la plej granda ejo en 
la tuta akvario. En la mezo de 
la Vojaĝanto troviĝas trairejo, 
kaj oni do povas vidi la fiŝojn 
ne nur de unu flanko, sed de 
ĉiuj flankoj, kaj ankaŭ de 
sube. En la Oceana 
Vojaĝanto, inter aliaj fiŝoj, 
loĝas du balen-ŝarkoj Ralph 
kaj Norton. Fakte, ili estas 
ŝarkoj, ne balenoj. Balen- 
ŝarko nomiĝas tiel, ĉar ĝi 
estas vere grandega - ĝi ja 
estas la plej granda fiŝo en la 
mondo kaj povas kreski ĝis 
12 metroj! Same kiel balenoj, 
balen-ŝarkoj ne povas manĝi 
grandajn manĝaĵojn kaj do ili 
ne manĝas homojn. Ralph kaj 
Norton venis al Atlanto el 
Tajvano. Oni veturigis ilin per 
speciala aviadilo, kaj la 
vojaĝo daŭris 60 horojn. 


Fakte, la georgia akvario 
estas la sola akvario ekster 
Azio, kiu havas balen-ŝarkojn. 

La lasta parto de nia vizito 
estis la Varm-akva Plongejo, 
kun multegaj diverskoloraj 
belaj fiŝoj, meduzoj kaj 
vivantaj koraloj. Koraloj 
estas tre sentemaj al la 
ŝanĝo de temperaturo, kaj 
en multaj partoj de la 
mondo ili for-mortas pro la 
Ter-varmiĝo... Mi ege 
esperas, ke neniam venos 
la tempo, kiam ni povos vidi 
vivajn koralojn kaj aliajn 
marajn loĝantojn nur en 
akvarioj! 


ta en la formo de grandega 
ŝipo kaj troviĝas nur kelkajn 
minutojn piede de la 
Olimpika Parko. Post ioma 
atendado - estis sabato, kaj 
homoj multis - ni eniris la 
ejon. Tuj ĉe la enirejo tro- 
viĝis akvujo kun rajoj kaj 
aliaj fiŝoj, kiujn eĉ eblas 
tuŝi! La akvujo “fermiĝas” 
por tuŝoj ĉiujn 15-20 minu- 
tojn - pro la ĉiama tuŝado la 
akvo malpuriĝas, kaj oni 
devas tre ofte ŝanĝi ĝin. 

Unue ni iris al la Malvarm- 
akva Serĉo - tiel nomiĝas la 
parto de la akvario, kie loĝas 
malvarm-akvaj bestoj. La plej 
famaj ĝiaj loĝantoj estas 
blankaj balenoj. Kiam mi 
alproksimiĝis al tiuj grandaj 
kaj inteligentaj bestoj, mi 
estis mir-ig-ita de ilia beleco. 
Ili malrapide moviĝis jen 
kapon suben, jen kapon 
supren, jen rekte al la 
homoj... Mi certis, ke ili 
observis homojn kaj ridetis 
al ili. La homoj ridetis 


